###### **Stema%20(100px) Prova14** **Republika e Kosovës Komuna e Gjilanit**

###### **Republika Kosova Opstina Gnjilane**

###### **Republic of Kosovo Municipality of Gjilan**

###### **Gilan Belediyesi**

**P R O C E S V E R B A L**

**Nga Seanca e tetë ( VIII) e Kuvendit të Komunës së Gjilanit më 28.07.2022 në ora 9:00**

**Mbledhjen e Kryesoi Arianit Sadiku, i cili para anëtarëve të Kuvendit propozoi këtë:**

# **R E N D P U N E**

1. Konstatimi i prezencës së anëtarëve të Kuvendit dhe miratimi i procesverbalit nga seanca e kaluar
2. Pyetje dhe përgjigje
3. **Rekomandimet e Komitetit për Politikë dhe Financa:**
   1. Raporti i punës i Kryetarit të Komunës për periudhën Janar-Qershor 2022
   2. Raporti financiar për periudhën Janar-Qershor 2022
   3. Raporti i Auditimit për pasqyrat financiare vjetore të Komunës së Gjilanit për vitin 2021
   4. Propozim vendimi për themelimin e Komisionit të ankesave për shqyrtimin e ankesave kundër vendimeve të Komisionit vlerësues të ofertave
   5. Anulimi i Vendimit 01.Nr.016-46976 i dt.28.04.2022 mbi dhënien e pronës komunale në shfrytëzim me kohë të caktuar për raste të veçanta
   6. Raporti i punës për vitin 2021 i Komisionit Komunal të aksionarëve në KRM “Higjiena” në Gjilan
   7. Raporti i punës për vitin 2021 i Komisionit Komunal të aksionarëve në Ndërmarrjen Publike Lokale “Stacioni i Autobusëve” në Gjilan
   8. Raporti i punës për vitin 2021 i Komisionit Komunal të aksionarëve në Ndërmarrjen Publike Lokale “Tregu” SH.A në Gjilan
   9. Propozim vendimi për emërimin e anëtarëve të Komisionit komunal të aksionarëve në NPL “Stacioni i Autobusëve” në Gjilan
   10. Propozim vendimi për emërimin e anëtarëve të Komisionit komunal të aksionarëve në NPL “Tregu” në Gjilan
   11. Propozim vendimi për emërimin e anëtarëve të Komisionit komunal të aksionarëve në KRM “Ecohigjiena” në Gjilan
4. Të ndryshme

Të pranishëm 34 këshilltar komunal: Kryesuesi i Kuvendit Arianit Sadiku, Kryetari i Komunës Alban Hyseni, nënkryetarja e Komunës Leonora Morina Bunjaku, drejtorët e drejtorive komunale, mediat e shkruara dhe ato elektronike, përfaqësues të shoqërive civile dhe OSBE-ja etj.

**Bujar Nevzati** – unë e kam një kërkesë, lutje apo vërejtje si të doni merreni ju, është për të gjithë që janë në sall pa dallime, po e shohin se në seanca po merremi edhe me çështje që nuk i takojnë Kuvendit, janë çështje private, po ju lus të gjithëve, sepse ne këtu jemi të emëruar për interesa të qytetarëve, e mandej edhe për nevoja individuale. Edhe më herët ju ka thënë ruani kulturën e të folurit të gjithë, në mënyrë që edhe ne të kemi konsideratë, të thuhen gjëra në Kuvend jo të vërteta nuk është mirë, ju lus që të merremi me rendin e ditës dhe me gjëra konkrete për të mirën dhe të ardhmen e qytetarëve!

Procesverbali miratohet pa vërejtje. Avdyl Aliu – ka qenë propozim nga LVV që seancat e Kuvendit të fillojnë në orën 9:00 dhe tani duhet përmbajtur kësaj, nëse nuk mund të organizoheni, mund ta kthejmë parapa në orën 10, ashtu siç ka qenë.

Te fjala e Bujarit, unë e përkrahi propozim e tij dhe i ftoj edhe të gjithë të tjerët ta përkrahin duke filluar nga Bujari, unë dhe të gjithë të tjerët të sillemi ashtu si e tha Bujari. Grupi i këshilltarëve të LDK –së, jemi që të punohet sipas rendit të ditës të caktuar për sot. Sot është ndeshja në mes të “Dritës” dhe “Antepit” është kërkesë e Grupit që besoj se është edhe i juaji edhe i mediave, pavarësisht se ku arrijmë me punë të Kuvendit në ora 16 të ndërprehet seanca për arsye të organizimit të përcjelljes së ndeshjes së futbollit. Jemi që të punojmë me agjendën e caktuar për sot.

**Arbër Musliu** – po besoj se Dritën kemi me përcjell të gjithë, sepse është një ndeshje shumë e rëndësishme. Unë e mora fjalën për me u fut në rendin e ditës edhe Propozimin për shpalljen e Interesit Publik për pjesën e parcelës nr. 309-0 ZK Stublinë, për hapjen e varrezës për groposjen e kafshëve të ngordhura.

**Arianit Sadiku** - besoj se kërkesa e Avdylit do të merret parasysh për përcjelljen e ndeshjesh “Drita”. Është edhe një kërkesë për ta futur në rendin e ditës Propozimin për shpalljen e Interesit Publik për pjesën e parcelës nr. 309-0 ZK Stublinë, për hapjen e varrezës për groposjen e kafshëve të ngordhura. Është i rëndësishëm ky vendim, nëse kjo kalon do të diskutohet më gjatë, kjo pikë është diskutuar edhe në KPF, por nuk i ka marr votat e mjaftueshme për t’u diskutuar në Kuvend.

**Avdyl Aliu** – po kërkohet që të futet në rendin e ditës një pikë që nuk kemi asnjë material, nuk e kemi as një arsyeshmëri, duhet kohë për t’u pajisur me material me rregullore, është 7 ditë para seancës me pas një bazë për çka me diskutuar nëse e keni qëllim me e fut këtë pikë si të kontrabanduar, nuk është kjo në rregull e ke pas intencë është dashur që materialin ta dërgoni me kohë.

**Arianit Sadiku** – besoj se secili këshilltarë komunal është në dijeni se për çka bëhet fjalë, prezantimin e bënë drejtori. Kush është për, që kjo pikë e rendit të ditës të jetë pjesë e diskutimit për këtë seancë? Ndërkohë sekretaria e sjell materialin.

**Avdyl Aliu** – kryesues shtyje këtë pikë të rendit për seancën tjetër, ne Grupi i LDK-së vijmë pa kompensim edhe e diskutojmë çështjen. Caktoje seancën tjetër pas një jave.

**Arianit Sadiku** – 5 minuta takim shefat e grupeve. Në bazë të konsultës me shefat e grupeve dhe kërkesë që seanca të përfundojë më herët për shkak të ndeshjes së futbollit, po edhe për shkak të volumit të pikave të rendit të ditës, u dakorduam që rendi i punës të ndahet në dy pjesë dhe të vazhdohet të hënën datë 01.08.2022, në orën 9:00. Nga pika 3.6 do të vazhdohet të hënën. Propozimi i Arbërit që të futet si pikë e rendit të ditës, Propozimin për shpalljen e Interesit Publik për pjesën e parcelës nr. 309-0 ZK Stublinë, për hapjen e varrezës për groposjen e kafshëve të ngordhura. Materiali do të ju dërgohet të gjithë këshilltarëve komunal, kush është për që rendi i punës të ndahet në dy pjesë?

Me 32 vota për Agjenda e seancës ndahet në dy pjesë.

1. Pyetje dhe përgjigje.

**Avdyl Aliu** - është mirë që kryetari i Komunës të jetë i pranishëm në seancë për t’i marr pyetjet nga ana e këshilltarëve dhe për t’u përgjigjur, kemi pyetje që janë jo private, por që ndërlidhen me terren me zhvillim, me kërkesa e nevoja të ndryshme, prandaj është mirë që të gjesh kohë. Në seancën e fundit njëri prej drejtorëve të Kryetarit e ka hapur një temë shumë interesante, e që ajo doli të jetë e pavërtetë. Ka thënë se në rrugën e Prishtinës një projekt është paguar edhe projekti edhe zbatimi i projektit, kurse projekti nuk është në vend, është paguar mbi kalimi te betonet atje, kjo ishte shumë interesant edhe për neve edhe për qytetarët. Unë atë ditë nuk munda të reagoja, sepse nuk e dija saktë. Tani i kam informatat se në vitin 2018, ka ndodhur një aksident edhe e ka humbur jetën një fëmijë aty, pas asaj ka pasur kërkesa nga qytetarët, që aty të bëhet një vendkalim dhe aty me kërkesë është bërë vendkalimi, është bërë projekti, është kryer puna, mirëpo nuk është bërë pagesa, tre here kompania ka dal me krye punën, kanë lind edhe kërkesa tjera të qytetarëve, projekti si letër është paguar, nuk është paguar vendkalimi, për këtë të pavërtetë dikush duhet të kërkoj falje.

Panairin gjithmonë e ka organizuar drejtoria për Zhvillim Ekonomik, a është fakti ndoshta se drejtoria nuk ka pasur kapacitete për të organizuar panairin? I’a keni dhënë një kompanisë që ia keni përshtatur edhe vendin asaj kompanie. Vendi ku është paraparë panairi është katastrofë, janë dëmtuar bizneset, ana e majtë nuk e di se a keni biseduar me ta se çka mendojnë në pikën më të madhe të ardhjes së mërgimtarëve, e keni mbyllur qytetin, në ditën që është mbyllur rruga, ka pasur një aksident me fatalitet në fshatin Pogragjë, ka humbur jetën një qytetarë me kamion, hetimet është duke i bërë policia për sa kohë ka mbërri ambulanca nga Gjilani në Pogragjë.

Te drejtoria e Arsimit një punëtore ka qenë duke punuar qe një vit e gjysmë në konviktin e nxënësve me kontratë në vepër, ajo punëtore është vetushqyese dhe mbajtëse e familjes, është hapur konkursi aty dhe ka fituar prindi i një funksionari të lartë në LVV.

Shërbimet Publike, sheshi i Lutfi Hazirit që po e quani, është duke ju kryer shumë punë njerëzve dhe familjarëve tuaj, duke ju dhënë leje për shfrytëzim të hapësirës publike, të gjitha këto janë nevoja, por organizimin e mirë nuk e keni bërë. Në kohën sa kemi qeverisur ne, keni thënë se jeni korruptuar, a jeni korruptuar ju tani që keni dhënë leje?

Një ndërtim në fshatin Pogragjë, për një ndërtim, për një manifestim, a ka marr leje ndërtimore?

Fshati i Lumtur është degraduar shumë, është një investim milionësh që ne e kemi bërë.

Thirrjet publike për organizatat që janë bërë, a është e vërtet që disa që janë nënshkruar kontratat për disa tash ju është thënë se nuk munden me marr të holla.

Shoqata e transportuesve regjional është një vendim i Kuvendit 50% është pagua dhe 50% nuk është paguar ose paguani 50% ose bjereni në Kuvend edhe anuloni Vendimin.

Pezullimi i lejes së selisë së Bashkësisë Islame nuk mundet me zgjat në pafundësi pezullimi.

Te qiraja e Tregut ka probleme shumë, është caktuar një çmim shumë i madh i pa përballueshëm, kanë bërë peticion 62 tregtar prej 80 sa janë, e keni bërë 10€, është zbritur në 8€, që ka qenë 3.5€ është çmim i pa përballueshëm. Çmimi duhet të ulet.

Kryetar, a e dini se sa është niveli i ujit te penda në Përlepnicë? A keni ndërmarr diçka, sepse edhe një metër ka ujë dhe do te jemi në fazën emergjente.

**Ismajl Kurteshi** – z. Kryesues, po ju drejtohem juve sepse ju po e lejoni me devijua seanca, pika e parë e rendit të ditës është pyetje e këshilltarëve dhe përgjigje e drejtorëve. Të gjitha që i tha Avdyli, përveç të fundit ka pas pyetje dhe komente, të gjitha që i tha janë me vend, sepse është në opozitë të gjitha që i tha i takojnë pikës në të ndryshme, sepse dihet çka janë pyetjet e çka komentet ose e caktojmë një pikë për opozitën një orë të debatoj ose pikën në të ndryshme e zhvendosim. Po në pikëm pyetje dhe përgjigje, nuk duhet të ndodhin komente të ndryshme pa asnjë pyetje. Nuk është kjo hera e parë që po ndodh, po ndodh qe 5 seanca, tu’ kisha lutur mbaje rendin, nëse nuk i përmbahemi rendit të ditës, unë kam me kërkua nga këshilltarët me e lëshuar seancën, nuk e di sa më dëgjojnë. Dhe mos me lejuar keqpërdorim të seancave.

**Kushtrim Kadriu** – Kryetar, çfarë kërkon miku i juaj Aidi në komunë, cili është roli i tij ai vazhdimisht shihet në Kadastër? 105 premtime sipas institutit GAP, zero realizime, kur do të filloni me realizimin e ndonjë premtimi? Keni punësuar shumë zyrtarë me kontratë në vepër në kabinetin tuaj, dua të di një nga një rolin e tyre? Keni bërë një marrëveshje me Komunën e Kamenicës dhe të Bujanocit për lehtësira në pika kufitare, pse nuk është paraparë pika kufitare në Mohovc si kërkesë?

Për drejtorin e Shërbimeve Publike kam disa pyetje, por ai qe tri seanca mungon. Në Lagjen “Arbëria” qëndrojnë dritat ndezur gjatë ditës, të cilat duhet ndezur gjatë natës, rreth rrotullimi te Viva është bërë keq, kërkoj që të intervenohet, pasi që shumë aksidente janë bërë aty.

Rruga “Shyt Mareci” në Lagjen Dheu i Bardhë, e cila nuk o gjen asfaltimin tani e 22 vite, të gjitha rrugët që lidhem me të janë të asfaltuara, cili është plani i drejtorisë për këtë? dhe sheshi i cili qon në drejtim të Stadiumit, a keni në plan ndonjë intervenim në të? Dhe çfarë do të bëni me trotinetet elektrik, ku çdo ditë shtypet nga një qytetarë nga trotinetet elektrik.

**Ardhmërie Jakupi Musliu** – pyetja ime është për drejtorinë për Buxhet dhe Financa, këto ditë është përhapur propagandë për rrugën Gjilan- Kamenicë, duke i përdorur qytetarët dhe bizneset e asaj ane, duke thënë se qeverisja e LDK-së ka lënë mjete të mjaftueshme, po qeverisja e tanishme nuk po i shfrytëzon, kështu që punimet po vonohen, ne këtu e dimë që të gjithë, se sa mjete i ka lënë qeveria e Lutfi Hazirit. Mendoj se Drejtoria e Financave, duhet të na informojë se sa mjete ka lënë qeverisja e kaluar për atë rrugë.

Pyetje për DKA-në përdorimi i narkotikëve në shkolla është shqetësuese, në shkolla një numër i madh i nxënësve të cilët fatkeqësisht janë përdorues të narkotikëve, duke filluar nga adoleshenca e deri te moshat e mëdha, e pastaj vazhdon deri në fund të jetës së tyre, mësimdhënësit pothuajse nuk janë të trajnuar fare në këtë drejtim dhe natyrisht se nuk kanë njohuri se si t’i trajtojnë këto raste, në shkolla mungojnë psikolog e pedagog, ky problem është shkatërrim i jetës. A keni ndonjë plan drejtoreshë, se si ta parandaloni këtë dukuri, sepse po shtohen rastet dita ditës, si dhe a e dini se sa është numri në shkollat fillore dhe të mesme?

Pyetje për Kryetarin e Komunës për parkingjet në komunën tonë, kjo pyetje është nga banorët e rrugës “Isuf Kiki”, që nga viti 2014, parkingjet janë dhënë me qira e që vazhdon edhe sot, në atë kohë nga auditorët janë gjetur shumë parregullsi, shkelje të ligjit, keqpërdorim të detyrës që të gjitha këto pasoja i kishte buxheti i komunës, kompania ka pasur për detyrë të paguaj 54120€, është zvogëluar numri në 33120€, me arsyen se nuk po kanë të hyra disa nga parkingjet, kjo është ulur, kontrata ka qenë e lidhur për 5 vite. Në atë kohë edhe Gjykata speciale ka kërkuar nga Gjykata Themelore që të shpallet fajtori, por kjo nuk ka ndodhë asnjëherë fatkeqësisht, si është e mundur që të jenë edhe sot me qira parkingjet e njëjta nga kjo ndërmarrje?

Nëse auditori ka hulumtuar në këtë drejtim, në çfarë të gjetura ka hasur, pse komuna mos të menaxhoj me këto parkingje dhe të punësohen njerëz aty dhe mjetet e grumbulluara të hyn në buxhetin e komunës, e jo kompanive private.

**Ardita Ukshini** – qentë endacak ende paraqesin rrezik në komunën tonë, jam informuar se ka filluar trajtimi i tyre deri më sot janë trajtuar rreth 250 qenë, po më intereson të di sa do të zgjasë ky proces, sa mjete janë ndarë dhe sa janë shpenzuar deri më sot?

Kryetar, kam pranuar një shqetësim të qytetarëve në Verbicën e Zhegocit, rruga kryesore qe tre vite nuk po asfaltohet dhe rrugët e lagjeve janë në gjendje jo të mirë në veçanti Lagja e “Bilinicëve” kur do të rregullohen këto rrugë?

Në Lagjen “Elez Agushi” është një ndërtesë e pa banueshme, ajo ndërtesë po keqpërdoret nga njerëz të pa përgjegjshëm, duke përdorur narkotik të ndryshëm, banorët thonë se komuna është e informuar, por deri më tani nuk kanë marr ndonjë veprim.

Drejtoria për Zhvillim Ekonomik në raportin tuaj shkruan se gjatë qeverisjes tuaj janë regjistruar 261 biznese dhe janë mbyllur 56. Më intereson të di se sa biznese ju përkasin grave dhe a keni ndarë buxhet për gratë ndërmarrëse?

**Muhadin Haziri** – unë kam një pyetje për drejtoreshën e Shëndetësisë, në QMF në Zhegër momentalisht ka mungesë të stafit mjekësor dhe kisha me kërkua që QMF në Zhegër, të pajiset me auto ambulancë e cila do t’ju shërbente përveç banorëve të fshatit Zhegër do t’ju shërbente edhe banorëve të Grykës së Karadakut. Mungesa e stafit mjekësor në këtë kohë, nuk është e mirë për arsye se shumë mërgimtarë janë këtu gjatë këtyre muajve të verës dhe është e nevojshme që mjekët të jenë aty sa i përket veturës së ndihmës së parë ajo duhet të jetë në këtë lokalitet për arsye se është hapur edhe kufiri lëvizjet janë të shpeshta të qytetarëve.

Te Drejtoria e Zhvillimit Ekonomik, është pyetja për operatorët publik, një vendim është nxjerr nga Kuvendi dhe është adresuar në drejtorinë e Zhvillimit Ekonomik, që në proporcion ata operator me numrin e punëtorëve që e kanë që specifikohet shumë çart në vendim, ato mjete është dashur që të barten tek operatorët. Në këtë rast mjetet janë bartur te shoqata, shoqata nuk ju ka përmbajtur vendimit po ka futur edhe disa operator që ndoshta e ka një punëtor apo dy dhe të njëjtë kompensohet sikurse një kompani që i ka të deklaruar 12 punëtor. Unë kisha me kërkuar që ai vendim të rishikohet dhe mjetet t’i barten drejtpërdrejtë operatorit.

Pyetje edhe për Kryetarin ka të bëjë me palestrën në Zhegër, është punuar ndërtimi i vrazhdë, pse janë ndërprerë punimet, më shumë se tre javë nuk e di cila është arsyeja?

**Ramiz Ramadani** – në pikën pyetje dhe përgjigje mendoj se ekskluziviteti i takon opozitës i nderuari Kryesues, pyetjet që i bënë pozita me krijon përshtypjen sikur duan të na marrin kohën, opozita e ka këtë pikë për të shprehur shqetësimet që i kanë. I nderuari Kryetarë, në emër të lagjes “Kodra e Dëshmorëve” konkretisht të rrugës “7 shtatori” atje është një rrugë mirë e rregulluar me trotuare anash, por mungon ndriçimi, mendoj se ajo rrugë është më e frekuentuar sepse është arteria kryesore e “Kodrës së Dëshmorëve” dhe lidhet edhe me spitalin regjional që e bënë shumë të qasshme. Gjithashtu kërkoj në emër të banorëve që hapësira ndërmjet qendrës Rinore dhe spitalit të lidhet me rrugën kryesore që është Rruga “Idriz Seferi”. Për qasje të këmbësorëve, se si e mendoni është çështje e juaja, po besoj se këtyre dy rrugëve duhet t’u jepet prioritet.

**Arianit Sadiku** – koha për pyetje dhe përgjigje ka përfunduar, lexojeni Rregulloren e Kuvendit ku pika 17 ua përcakton saktë këtë çështje. Çështjet tjera në pikën në të ndryshme.

**Alban Hyseni** – nuk po dua të hy në polemika sepse prezenca ime në këtë 6 mujor ka qenë më shumë se sa që ka qenë më herët, unë kam munguar 1 apo 2 seanca. Nëse gjeni një kryetar që ka ardhur më shumë seanca në të kaluarën se sa unë, atëherë unë po vij përpara juve dhe po ju pres këtu, nuk është e vërtet ajo që po thuhet. Të gjitha vizitat që i kam pasur, kanë qenë vizita zyrtare, vizita të rëndësishme, kanë rastisur që ato të jenë në ditën kur është mbajtur seanca, për këtë arsye edhe nuk kam marr pjesë, përndryshe unë në secilën seancë marr pjesë, i marr pyetjet dhe i adresoj secilën prej tyre me një durim që nuk mendoj se rrallë dikush e ka, e që nuk e keni as ju. Respektimi i rregullores duhet të jetë i drejtë dhe ju duhet t’i përshtateni edhe ju i keni pasur 30 minuta për pyetje dhe përgjigje.

Sa i përket mbikalimit është më shumë se evidente, është projekti i nënshkruar, i kontraktuar edhe i hapur si tender për mbikalim në rrugën e Prishtinës, mbikalim nuk ka, nëse keni ditur të bëni mbikalim nëntokësor. Mënyrën qysh është ekzekutuar projekti, qysh është bërë ndryshimi i kontratës, qysh është bërë ndryshimi i ekzekutimit të pozicioneve, kjo përbënë shkelje, keni bërë projekt për mbikalim, kurse keni ekzekutuar diçka tjetër, tash gjeni dispozitat ligjore që e lejojnë një ndryshim të tillë. Sa i përket Zhvillimit Ekonomik unë e kam organizuar Panairin, ju keni organizuar Panaire më herët, pajtohem me këtë, por Panairin që ne e kemi organizuar këtë vit, është Brend nuk është Panair, është më tepër Panair ndërkombëtarë ku marrin pjesë të gjitha Bizneset kombëtare, ka tre karaktere të organizimit bitubi, bitusi dhe bitugji, pjesa tjetër pse nuk e ka organizuar Drejtoria e Zhvillimit Ekonomik, mendoj se kjo i takon ekzekutivit, neve na takon se kush do ta bëjë organizimin, asnjë obligim financiar komuna nuk e ka për këtë organizim.

Nëse tani e tutje më ndërprenë nga fjalimi Avdyl, unë ulem ose e lëshoj sallën.

Sa i përket mbylljes së rrugës edhe vdekjes së njerëzve, këtu dua të jap një sqarim shkencor, vepra penale që ka të bëjë më dëbimin e të drejtave të dikujt i kanë dy lloje të neneve i kanë nenet e përgjithshme dhe nenet e posaçme, sa herë që konstatohen kushte për ekzistim të veprës penale, ekziston edhe lidhja shkakore apo kauza le ndryshe quhet, nëse konstatohet edhe verifikohet që ka lidhje shkakore në mes të veprimit tonë, nëse konstatohet se ka lidhje shkakore për këtë, ne duhet të përgjigjemi edhe penalisht edhe ligjërisht edhe jemi të gatshëm ta bëjmë këtë. Sheshi, familjarizimi nepotizëm besoj se nuk jeni të korruptuar, je shumë kontradiktor me vetveten.

**Arianit Sadiku** – po besoj se i morët të gjitha përgjigjet në pyetje dhe ndoshta e thirrni edhe më shpesh Kryetarin me ardhur në seanca.

**Selvete Sylejmani** – te pyetja e Avdylit, rreth punëtores që punon qe një vit e gjysmë në Konvikt, në bazë të informacioneve që i kam, punëtorja në fjalë është punësuar në kohën e fushatës me 04. 10. 2021, pa kurrfarë procedurash të rekrutimit, kur është punësuar ajo ju ka marr e drejta e dikujt tjetër për me u punësuar.

Përdorimi i narkotikëve në shkolla, prej se e kam marr detyrën e drejtoreshës kam pasur takime të rregullta me policinë e komuniteteve i cili monitoron dhe bënë kontrolle të vazhdueshme nëpër shkolla, nuk e posedoj një shifër të saktë se sa është numri i përdoruesve nëpër shkolla, mirëpo kemi pasur javën psikologjike të organizuar nga gjimnazi “Xhavit Ahmeti” e kemi edhe në raport ku ka qenë një sensibilizim i të gjithëve nga kjo dukuri, jemi duke e bërë rishikimin dhe mënyrën e rekrutimit për pozita të reja për psikolog dhe pedagog në shkolla, kështu që besoj se në vitin e ri shkollor do të kemi numër më të madh të psikologëve dhe pedagogëve në shkolla.

**Bajram Isufi** – projekti për qentë endacak ka filluar me 08.07.2022, fokusi kryesor ka qenë te institucionet publike në çerdhe, shkolla dhe qendra. Projekti është duke ecur mirë në këtë fazë për shkak të mërgimtarëve është ndërprerë sepse trajtimi i tyre kryesisht bëhet pas orës 1 të natës, vlera e projektit është 18500€ llogaritet të trajtohen diku 250 qenë endacak.

**Aurora Tërnava** – rreth mungesës së stafit shëndetësor në Zhegër, kjo nuk është e vërtet sepse Zhegra mbulohet me staf të mjaftueshëm mjekësor dhe më të gjitha barërat e nevojshme. Ndërsa sa i përket autoambulancës ka qenë ide e imja e kamotshme, këtë e ka miratuar edhe Kryetari i Komunës, por janë disa probleme teknike p.sh na duhet staf shtesë, nëse ka mundësi që një teknik të autorizohet për të vozitur, atëherë nuk ka kurrfarë problemi.

Sa i përket funksionalizimit të Fshatit të Lumtur, sivjet kjo nuk mund të bëhet sepse nuk ka buxhet të parashikuar për këtë vit, është e vërtet se fshati është ndërtuar, por nuk mund ta funksionalizosh kur nuk ke buxhet, mendojmë për vitin e ardhshëm.

**3.1 Raporti i punës i Kryetarit të Komunës për periudhën Janar-Qershor 2022**

**Avdyl Aliu** – këtu nuk ka vend për nerva, këtu vendi është me diskutua me debatua jemi Kuvendi edhe është ekzekutivi, ekzekutivi ka me ardhur këtu me dëgjua edhe me u ballafaqua këtu këta që janë në Kuvend secili i ka më së paku 500 apo 600 vota, secili e përfaqëson dikë këtu dhe këta sjellin problemet e votuesve të tyre dhe nuk është në rregull me e lëshua kryetari seancën kur e ka pikën e vetë.

**Arianit Sadiku** është shumë e udhës kur të bëni pyetje të pritni përgjigje edhe mos me i ndërhy Kryetarit gjatë përgjigjeve të tij.

**Avdyl Aliu** – edhe Kryetari po më ndërhyn mua, ai sigurisht se nuk ka pasur se çka më thënë dhe e lëshon takimin e Kuvendit, deri sa nuk vjen Kryetari këtu edhe ne e kemi qëndrim mos me punu të hënën mundemi me vazhdua.

**Ismajl Kurteshi** – vetëm po propozoj që kjo pikë të shtyhet për të hënën, kurse për pikat tjera të vazhdojmë ashtu si janë të parapara.

**Arianit Sadiku** - shtyhet për takimin e radhës Raporti i punës së Kryetarit të Komunës për periudhën Janar-Qershor 2022.

* 1. Raporti financiar për periudhën Janar-Qershor 2022

**Rijad Rashiti** – në raport janë të paraqitura të gjitha të hyrat dhe shpenzimet që janë bërë për periudhën janar qershor 2022, detajet rreth informacioneve i keni në tabelat e juaja, ndërsa në vija të trasha do të mundohem shkurtimisht t’i paraqes të dhënat lidhur me shpenzimet dhe të hyrat që ka ndodhur për këtë 6 mujor. Drejtoria për Buxhet dhe Financa me të gjitha drejtoritë dhe njësitë tjera komunale, ka përgatitur raportin në të cilën janë të paraqitura në mënyrë sintetike dhe analitikë raportet e planifikimit të buxhetit, realizimi i të hyrave shpenzimet për të gjitha kategoritë si dhe gjendjen e përgjithshme lidhur me temat që kanë të bëjnë me financat publike në Komunën e Gjilanit, Planifikimi i buxhetit për këtë vit në total është në vlerë prej 31.045.113.€ që përfshihen të gjitha grandet nga Qeveria të hyrat mjetet e bartura nga viti i kaluar, donacionet e ndryshme dhe participimi i qytetarëve që derdhen në buxhet nga të hyrat vetanake. Buxheti i shpenzuar për këtë periudhë është 12.998.654.€, ku nga to janë shpenzuar për paga 7.615.866€, mallra dhe shërbime 1.520.615.€, shpenzime komunale 2.69.945€, subvencionet 3.68.781€, dhe shpenzime kapitale në vlerë prej 3.223.446€, në përqindje buxheti është shpenzuar 41.87% të totalit të planifikimit të këtij buxheti për vitin 2022. Nga e gjithë kjo shumë janë pagur mbi 3.000.000€ borxhe nga qeverisja e kaluar, ku prej 11.034.956€, që i kemi borxhe të trashëguara janë zvogëluar për 2.824.964€, dhe tani aktualisht kur po flasim vlera e borxheve është 8.209.992€., ndërsa në proces të detyrueshëm të ekzekutimit të pagesave që kanë shkuar në thesar në Ministrinë e Financave janë edhe 68 lëndë në shumën prej 2.369.447€, vetëm për këto lëndë që kanë ardhur nga përmbaruesit i kemi si komunë 121.754€, vetëm për shpenzimet të përmbaruesve janë diku në vlerë prej 250.000€, sa i përket vendimeve të reja nga Gjykata e Apelit nga një shkurti i kemi pranuar 124 aktvendime te reja me kërkesë për ekzekutim të pagesave nën kërcënimin e dërgimit të këtyre vendimeve të përmbaruesit privat për ekzekutim të pagesave të borxheve të trashëguara.

Sa i përket të hyrave vetanake nga planifikimi që ka qenë këtë vit, kemi të hyra vetanake në vlerë prej 4.470.054€, kemi realizuar të hyra për këtë 6 mujor 2.412.434€, kemi tejkalim të planit për 3.97%, realizimi i të hyrave është realizuar mbi 53.97% për periudhën 6 mujore. Rritje të hyrave kemi pasur te drejtoria e Administratës për 6.2% tejkalim të hyrave kemi te Tatimi në Pronë 2.190.454€ që i kemi të planifikuar për tërë vitin janë realizuar 1.205.136€, është tejkaluar për 5% planifikimi i të hyrave te Tatimi në Pronë. Te drejtoria e Bujqësisë, kemi tejkalim të theksuar, sepse kanë qenë të planifikuara 4.000€, kurse janë realizuar diku 18.700€, kemi rritje të hyrave te Inspeksioni ku prej 30.000€, të planifikuara, kemi realizim mbi 18.000€, që i bie 10% tejkalim, ndërsa te disa sektor kemi rënie të inkasimit të mjeteve, një nga arsyet janë vendimet që kanë të bëjnë drejtpërdrejt me pandeminë që ka qenë dy vitet e kaluara dhe është vazhduar njësoj edhe këtë vit, te taksat e bizneseve po ashtu edhe te kontratat e qirasë që i ka komuna me operator të ndryshëm. Rënie më të theksuara i kemi te lejet e ndërtimit dhe te gjeodezia, ndërsa te drejtoritë tjera shihen se janë në nivelin e planifikimit të paraparë. Shpenzimet operative, kemi zvogëlim të shpenzimeve. Kemi shpenzime jashtëzakonisht të mëdha, te gjykatat dhe te përmbaruesit privat.

Asfaltimi i rrugës kah fshati Shillovë, ne në shumë projekte jemi mbrapa në ekzekutim për shkak të problemit që po e dimë të gjithë dhe ka me na përcjellë edhe viteve tjera, bartja e borxheve nga vitet e kaluara është pengesa kryesore për secilin projekt që ka ngec dhe nuk po ekzekutohet.

**Adhmërie Jakupi Musliu** – sa ka qenë shuma e mjeteve të planifikuara për këtë rrugë, sepse jam informuar se mjetet janë ndarë nga qeverisja e kaluar?

**Riad Rashiti** – informacionet e sakta për këtë i ka sigurisht DSHP, unë nuk i kam informacionet, por sigurisht se ditëve të ardhshme do ta përcjell informacionin rreth shumës së paraparë. Nuk është projekt që financohet nga buxheti komunal, por është projekt që financohet nga Ministria e Infrastrukturës.

**Avdyl Aliu** – në fund e rregullove kur the se projekti financohet nga Ministria, jo nga buxheti i Komunës sepse në fillim the se nuk mund të financohet për shkak të mungesës së financave në Komunë. Është për keqardhje që bizneset kanë humbur shumë në atë pjesë, për shkak të vonesave të punëve, më vjen keq nënkryetare, që ja ke huq te datat që i ke thënë dhe tash një pjesë që është asfaltuar është asfaltuar keq dhe detyra e Kryetarit të Komunës dhe Shërbimeve Publike, është që ta mbikëqyrin atë punë. Unë e di se Komuna nuk ka mbikëqyrës në ata punë, por Komuna duhet mbikëqyr punët e veta. Komuna është dashur që të bëjë mbikëqyrjen dhe mos me e lënë që asfalti të bëhet pa qenë të vendosura anësoret.

Raporti financiar paraqet një mashtrim optik të funksionalitetit dhe të rëndësisë në zhvillim, se politikat financiare ndikojnë shumë në zhvillimin e një etniteti në këtë rast qysh është komuna. Në shikim të parë një naiv që e shikon këtë raport dhe i sheh shifrat në fund që është i rritur pa e krahasuar me vitin e kaluar thotë bravo, qenkemi mirë me realizimin e të hyrave nisur nga momentumet janë të pakrahasueshme viti 2021 me 2022, nuk duhet me i krahasua shumë në vitin 2021, kemi qenë në pikun e pandemisë, kufizimet e ndryshme nga Instituti Kombëtarë i Shëndetësisë së Kosovës, mbyllja ka qenë për një kohë, mungesa e stafit nëpër zyre e drejtori gjithmonë ka qenë shumë evidente, kështu që ka pasur probleme, megjithatë kjo e këtij viti është afërsisht me atë. Viti 2022, ka lirim të plotë të masave dhe duhet të ketë zhvillim më të madh, e që nuk ka pasur, është mirë me pa ku kemi ngritje të inkasimit edhe ku kemi rënie, njëra sferë është përcaktuese e zhvillimit komunal aty ka rënie te sfera tjetër është keq mu lavdërua me te që ka ngritje të inkasimit. Forca kryesore e zhvillimit të një vendi është ndërtimtaria, ajo i fut në funksion të gjitha veprimtarit tjera pa përjashtim dhe për çudi, këtu kemi ngecje të trajtimit të kërkesave dhe ka ngecje në inkasim në raport me vitin 2021, dhe në raport edhe me planifikimin. Të hyrat nga lejet ndërtimore në kushte pandemie në gjashtëmujorin e parë kanë qenë 390.000€, në kushte krejt të lehta pa kufizime në vitin 2022 i kemi 234.000€, këtu kemi një rënie prej 60%, në kushte normale do të duhej të ishte 30% me e madhe se sa në vitin 2021, diku 500.000€ do të duhej të ishte inkasomi, këto të hyra përkthehen në zhvillim ekonomik dhe rritje të vendeve të punës edhe nevoja për banim është e madhe në Komunën e Gjilanit, sepse vazhdimisht ka kërkesa për banim edhe ato pak leje që janë lëshuar kanë derivu krahasuar me mandatin e kaluar. Një pengesë e madhe për drejtorin që e kuptoj atje është edhe mungesa e stafit, drejtori ka gjet staf më shumë se sa që ka qenë në mandatin e kaluar në Urbanizëm. Do politika të shpërndarjes që janë bërë në Urbanizëm, ato nuk janë bërë mirë. Vlen të theksohet edhe mosgatishmëria e vet Kryetarit me e ndihmuar drejtorin Arifi, nuk e ka ndihmuar në këtë aspekt, kur dihet se Kryetari ka punësuar mjaft njerëz në këtë kohë me kontratë në vepër, mirëpo punësimet nuk janë bërë profesionale edhe në kohën tonë ka pasur këso punësimesh, por sot punësime janë bërë profesionale. Ma tepër janë bërë punësime partiake se sa profesionale. Një rritje marramendëse të inkasimit që e përmenda që nuk është për t’u lavdëruar është në dy kategori janë: gjobat në trafik dhe gjobat e gjykatave në vitin 2021 kanë qenë të inkasuara 170.000€, 2022 janë 417.600€, 246% është rritur dënimi prej dënimeve dhe gjobave nuk është kjo për t’u lavdëruar sepse 246% ka ra disiplina e njerëzve, ka ra morali që i bie se qytetari i Gjilanit është 246% ma i keq. Ky inkasim për mua paraqet çmenduri nuk është mirë që në këtë mënyrë të mbushet buxheti duke gjobitur. Sigurisht se njerëzit janë të njëjtit, por politikat kanë ndryshuar.

Në emër të qytetarëve edhe të bizneseve kërkojmë që kjo praktikë me ndryshua më shumë të fokusoheni aty ku gjenerohen zhvillime dhe vende të punës. Çështje e parkut të automjeteve sipas të gjitha gjasave këtu është një keqpërdorim i madh, ne si opozitë kemi kërkuar raportin e detajuar të parkut të automjeteve nuk na është sjellë dhe po shkohet me një taktikë që nuk është e mirë e drejta e kthimit të përgjegjës është 30 ditë, ka qenë mirë që ta kemi sot atë raport dhe ta diskutojmë. Unë kam dëgjuar edhe përplasjet që ju i keni pasur në Bord lidhur me këtë. Vendimi i Kryetarit len të kuptohet se këtu ka pasur keqpërdorim të madh, shkojnë zyrtarët në Prishtinë ndalen diku, vonohen vetëm për t’u paguar për orët shtesë. Jemi në pritje të raportit të detajuar të Autoparkut.

**Besnik Shala** – e përgëzoj drejtorinë e Financave për një rritje të 3.79% të hyrave në buxhetin e komunës, nga kjo drejtori në raport me vitin e kaluar. U prekën shumë tema që nuk qëndrojnë, ne për 6 muaj nuk mundemi me ju bë mrekullinë juve, folët për rrugë që ne në Kosovë jemi duke jetuar, folët për ndërtimet që edhe ju jeni ndërtimtar në pjesën e juaj, po flisni për një inflacion që ka ndodhur në tërë botën dhe nuk ka ndërtime në tërë boten, po flisni për leje ndërtimi kur ne e dimë se sa leje ndërtimi kanë në komunën tonë, e dimë edhe sa mbi ndërtime janë, gjitha i dimë. Rruga në drejtimin e Livoçit e dimë se sa ka zgjatur edhe aty ka pasur biznese. Fole edhe për vetura Avdyl, ne e dimë se veturat në kohën e juaj kanë shkuar në Durrës edhe në Tiranë, me na akuzua neve për shpenzime në këtë 6 mujor nuk është e drejtë. Te shpenzimet të telefonit e ke dyfishin më shumë në raportin e vitit të kaluar. Shihet në raportin e auditorit se sa keni shpenzuar aty shihet se a janë drejtorët e juaj të akuzuar apo tanët në këtë vend, është votuar ndryshimi edhe në nivelin lokal edhe atë qendror, pse për të vendosur rregull e ligj nëse duam me punua pa rregullore e ligje edhe unë jam kundër qeverisjes time. Pse nuk po bëhen ndërtime ju e dini se janë rritur enorm çmimet, ne nuk jemi fajtor për këtë. Kompanitë kur e kanë kontraktuar punën ka qenë çmimi më i ulët, kurse tani e kanë problem me u mbulua. Në emër të grupit ne e përkrahim këtë raport.

**Ramiz Ramadani** – raportin e kam lexuar me kujdes dhe kam tre paqartësi të cilat dua me i paraqitur para jush. Besoj se drejtori i financave do të jap sqarime, Drejtoria e Bujqësisë nuk është një akumulues i të hyrave vetanake,mirëpo planifikimi prej 4000€ dhe realizimi 18.317€, besoj se është në disharmoni ose është planifikimi i keq, fillimisht e kam kundërshtuar kur ka ardhur ky planifikim, sepse drejtoria e Bujqësisë në përvojën e vet ka pasur 25.000€ apo 26.000€ kryesisht i ka të hyra po edhe tash me 18.317€ është ajo teoria e gjasës që diku 30.000€ me e zënë këtë vit, prandaj planifikimi prej 4.000€ besoj se është i gabueshëm.

Te kategoria e subvencioneve 37.000€ shpenzimet te drejtoria e Bujqësisë janë shumë pak shpenzime ajo që më bëri përshtypje Drejtoria e Kulturës e Shëndetësisë dhe Mirëqenies Sociale që janë shpenzues të subvencioneve e pash që diku mbi 87.000€ i ka shpenzuar Drejtoria e Shërbimeve Publike shpenzime të subvencioneve e vetmja që unë kam mundur me konkludua se shpenzimet e varrimit ndoshta janë paguar nga kjo kategori që mendoj se është gabim, por e shpjegon drejtori sepse shërbimet e varrimit do duhej të paguheshin nga kategoria e mallrave dhe shërbimeve.

Te raporti i drejtorisë së Bujqësisë, besoj se është gabim teknik janë 190.000€ janë të planifikuara për subvencione ndërsa këtu i kemi 240.000€ të prezantuara edhe te fjala e kryetarit në fillim janë 240.000€. që kur i kam shikuar kujdesshëm 100.000€ janë nga granti qeveritar 90.000€ janë nga të hyrat vetanake dhe 50.000€ janë nga bartja e mjeteve në fakt ne me datën 31.03.2022, kur ju e keni sjellë këtu bartjen e mjeteve nuk janë bartur 50.000€, po me vendim të kuvendit janë bartur 100.000€ ajo shumë është rritur dhe besoj se unanimisht e kemi mbështetur të gjithë që drejtoria e Bujqësisë duhet ty iket 290.000€ në kategorinë e subvencioneve, nuk keni guxuar drejtor të bëni këso lëshime sepse vendimi i kuvendit është në fuqi, pres përgjigjen edhe për këtë pikë.

**Nazim Gagica-** ekzistojnë dy kategori kuadrosh në fushën e ekonomisë janë kontabilistët apo llogaritarët të cilët në mënyrë korrekte prezantojnë vlerat numerike dhe janë menaxherët të cilët përveç se arrijnë objektivat, atëherë kur nuk e qesin numrat ata sjellin informacione dhe natyrisht argumentojnë gjendjen reale të këtyre pasqyrave financiare dhe mbushin boshllëqe, atëherë kur politika dëshiron t’i kthejë në terrenin e vetë. Unë po ndalem te planifikimi dhe realizimi i të hyrave vetanake, natyrisht vlera të prezantuara në mënyrë korrekte unë po jap disa nga argumentet dhe arsyet pse nuk qëndron kështu në aspektin menaxherial, e thanë edhe kolegët e mi se në vitin 2021, kemi pas të bëjmë me një vit pandemie me masa lehtësuese edhe në nivelin komunal edhe në nivelin qendror, kemi pasur lirim të shërbimeve sidomos në ato te sektori i shëndetësisë në të gjitha kategori në kujdesin parësor dha bazuar në këtë në vitin pandemie me masa. Mendoj që kjo rritje e të hyrave nuk përkon drejtë.

Kush e bënë dallimin e raportit të vitit 2021 me atë të vitit 2022? E bëjnë gjobat ndaj qytetarëve këta e bëjnë dallimin, do të thotë kemi gjoba ndaj qytetarëve 232.000€ më shumë që e bënë dallimin e të hyrave vetanake të vitit 2021 me atë të vitit 2022, do të thotë se rreth 400.000€ janë ndëshkuar qytetarët në trafik. A janë gjobitur me të drejtë apo pa të drejtë këtë e thotë ligji, argumenti kryesor cili është ai që e hedh poshtë këtë që prezantohet kemi parë nga Kryetari i Komunës deklarata krenarie edhe nga këshilltarët e tij financiar, se këtë vit ne i rritëm të hyrat për kaq në vitin 2021 kemi të hyra vetanake 5.611.000€. planifikimi i të hyrave vetanake në vitin 2022 është 4.470.000€ që i bie në bazë të planifikimit dhe realizimit të vitit 2021 të hyrat vetanake në vitin 2021 janë 1.141.0000€ më shumë se në vitin 2022. Edhe sikur të realizohen të hyrat 100% në vitin 2022, del se janë më pak të hyra në vitin 2022. Sot kur është dashur të raportohet edhe puna 6 mujore e Kryetarit të Komunës, natyrisht që kjo ndërlidhet edhe me raportin financiar sot është dashur që të bëhet kohezion i madh politik, sepse kemi të bëjmë me jetën e qytetarëve, sot jo që është dashur të rri këtu po është dashur që së bashku me ju, ne si të zgjedhur të qytetarëve që kem marr votë nga qytetarët e komunës tonë, ta paraqesin raportin financiar këtu. Janë shpenzuar 12.000.000€, kjo është mundësia këto janë kapacitetet tona dhe me këtë buxhet Gjilani po e ka problem me projektet nacionale, andaj me i thirr edhe ata deputet të të gjitha subjekteve në nivel qendror dhe me ardh dhe me e mbështet edhe këtë raport financiar. Në vitin e kaluar ka qenë kryetari i një partie tjetër dhe ne në atë kohë kemi bërë një kohezion dhe kjo është dashur të bëhet edhe sot këtu për projektet e mbetura. Projektet e nisura dhe të mbetura në qeverisjen tonë: viti 2019 autostrada Bresalc- Banullë ka të bëjë me këtë vend 88.000.000€ zgjerimi i rrugës Gjilan -Kllokot 3.4.000.000€ zgjerimi i rrugës Gjilan- Bresalc në vlerë prej 3.8.000.000€. rrugë të qytetit dhe fshatrave janë 13.000.000€ që përfshin edhe rrugën në dalje të qytetit të Gjilanit deri te Bunari i Përlepnicës. Është nga qeverisja Haradinaj në vitin 2021, nuk është punuar dhe tani kanë filluar punimet në fluksin kur mërgimtarët i kemi këtu. Lumi në fshatin Miresh 500.000€, impianti i ujërave të zeza 29.000.000€, furnizimi me ujë i pendës së Përlepnicës janë 24.000.000€ dhe 1.000.000€ grand në total i bie që këto mbështetje financiare kanë qenë 164.700.000€ në vitin 2019.

Udhëtimet jashtë vendit janë udhëtime që i kuptoj plotësisht, janë udhëtime që i bënë zakonisht Kryetari dhe janë udhëtime që mjafton prezantimi i komunës. Po rastisa në diçka 1100€, udhëtime zyrtare brenda vendit, unë në të kaluarën nuk kam hasur në shpenzime brenda vendit edhe pse ka pas shumë udhëtime të drejtorëve dhe zyrtarëve, nuk e kam ditur se ekzistojnë dhe unë për këto udhëtime po e them shumë sinqerisht nuk e di që një kafe ka mundur të harxhohet kjo më beri përshtypje jo udhëtimet zyrtare që i ka bërë Kryetari i Komunës. Ajo që është dashur sot që Kryetari i Komunës ta bëjë kohezionin e madh politikë me i përmbyll projektet me i realizuar projektet që prekin direkt jetën e qytetarëve.

**Leonora Morina Bunjaku** – z. Avdyli me një fjalë më nxiti me dal këtu edhe pse nuk jam ithtarë e komenteve dhe debateve, shpifjeve. Unë konsideroj se nuk ja kemi huq, por ne e kemi dhënë një premtim bazuar në një premtim që neve na e ka dhënë Ministria e Infrastrukturës Rrugore është fjala për asfaltimin e rrugës Gjilan në drejtim të Bujanocit, mirëpo për shkak të reshjeve atmosferike dhe për shkak të sementimit kjo rrugë është shty për një javë, me 10 ka qenë premtimi është realizuar me 21 që do të thotë realisht një javë, po ne kemi qenë të interesuar të bëhet një rrugë me kualitet të lartë, prandaj është dashur sementimi, është dashur të pritet dhe mos harroni punët që nuk i keni realizuar për 8 vite për 24 orë kemi arritur ta pastrojmë lumin “Stanishorka”. Pasoj e vonimit të asfaltimit të rrugës është pasojë e të reshurave atmosferike dhe si nevojë e cementimit të rrugës po besoj se mediat kanë pasur presion nga të tjerët, përderisa i bëjnë lajmë gjërat e tilla. Prandaj mos harroni se vizita në shtete e Bashkuara si nënkryetare e Komunës së Gjilanit e vetmja e nominuar nga ambasada Amerikane më bënë nder jo vetëm mua, por ai udhëtim zyrtar në programin për samitin për demokraci dhe si program ndërkombëtarë për lidership dhe të mirat e atij udhëtimi ,po besoj se nuk janë e mirë individuale po e mirë e gjithë Republikës së Kosovës, andaj, mos hezitoni përderisa i bëni jehonë gjërave që janë vonuar për një javë, bëni jehonë edhe gjërave të mira, sepse si media do ta keni një privilegj.

**Riad Rashiti** – vonesa e projektit me 4 korsi është si pasojë e ngritjes së çmimeve, ky problem nuk është vetëm në Gjilan po është në gjithë Republikën e Kosovës deri sa e ka marr në Vendim Qeveria e Republikës së Kosovës për ta subvencionuar, dallimin e rritjes së çmimeve të projekteve problemi është zgjidhur dhe projektet kanë filluar të realizohen. Shefi i grupit të LDK-së i quajti mashtrime optike, unë nuk e kuptova, unë mashtrimet optike nuk e kam nevojë të vetme të paraqes përpara jush gjithçka është transparente e prezantuar para jush. Disa shqetësime që i paraqite te rënia e të hyrave sidomos te urbanizmi edhe unë pajtohem me shqetësimin tënd, po ku shqetësim e ka edhe një burim sepse ka ndodhur dhe kur analizohet pse ka ndodh rënia e të hyrave te urbanizmi në bazë të informacioneve, pse ka pasur rritje, ka pasur tejkalim shumë vitin e kaluar 2021 e kam një përgjigje dhe e kam edhe një përgjigje pse ka rënie në vitin 2022. Të hyrat që ne i kemi prezantuar në raport për mars të vitit 2021, kemi thënë që mirë është, por tani pas disa muajve kur e kemi parë dhe kemi hasur në probleme të shumta, e kemi parë që ato të hyra e kanë pasur një efekt pozitiv, në anën tjetër ka pasur shumë shkelje të rënda, te urbanizmi për të cilat as nuk jam përgjegjës, as kompetent me i përcaktuar këtu. Arsyet po t’i jap në pika të shkurta, vitin e kaluar janë lëshuar faturat për me i paguar lejet ndërtimore, pa i plotësuar kushtet urbanistike për të cilat ka shumë biznese që adresohen te ne e që janë shumë pa përjashtim për të gjetur zgjidhje të cilat nuk mund t’i zgjidhim për arsye se duhet ndryshuar në proceduara për të qenë në harmoni me ligjin, ato shkelje ligjore të cilat kanë ndodhur në vitin e kaluar nuk ka gatishmëri sot askush me i shkel, janë tre biznese të mëdha që presin me muaj të tërë për ta marr lejen e ndërtimit ata e din saktë sepse nuk po i marrin lejet. Arsyeja pse ka ndodhur rritja vitin e kaluar sepse është tentuar vetëm për me i marr lejet, pas andej kanë mbet pa i marr fatkeqësisht për këtë vit ka rrënie sepse është dashur të zbatohet ajo që nuk është zbatuar në vitin e kaluar.

U përmend si dobësi apo vlerësim negativ nga ana e dy këshilltarëve që ka pasur rritje të të hyrave nga gjobat në trafik dhe te gjykata. Besoj se edhe ju e dini se Komuna nuk ka ndikim absolutisht në Policinë e Kosovës e as në gjykata, puna e policisë dhe e gjykatave ju përket atyre

Shifrat e gjobave së paku 2 muaj nëntor dhe dhjetor, nuk janë bartur me 31 dhjetor, për të figuruar si të hyra në vitin 2021, 30% e ë hyrave janë bartur nga viti i kaluar e që figurojnë në këtë vit. Rritja e çmimit të derivateve është diku 80% më shumë krahasuar me vitin e kaluar, është normale rritja e shpenzimeve kur t’i ki rritje të çmimit të derivateve 80% , thash që ka rritje të Tatimi në Pronë. Edhe te Inspeksioni e përmenda se ka rritje të hyrave vetanake e kur ka rritje të hyrave vetanake, tregon se është punuar e për me punua i është dashur vetura zyrtarit për atë edhe janë harxhuar edhe litra më shumë. Raporti i auditorit e thotë edhe raporti i inspektimit i Ministrisë së Financave dhe Transferove për vitin 2021, e vlerëson se qeverisja e kaluar prej 21% që e ka pasur obligim ligjor të bëjë verifikimin në terren mbi 5000 verifikime që ka pasur t’i bëjë në terren janë bërë vetëm 1200 verifikime. Ndërsa sot për ketë 6 mujor, është realizuar 95% të verifikimeve që ka qenë obligim ligjor, janë të dhënat e zyrës së tatimit në pronë kur të doni mund t’ua sjell. Prandaj, edhe kanë ndodhur shpenzime të derivateve, sepse është punuar shumë më shumë në terren.

Te Bujqësia, drejtori ju jep përgjigjen. Te subvencionimet për rritjen e subvencionimit nuk ka qenë 100.000€ te Bujqësia ka qenë 50.000€, nuk është marr vendimi që të barten 100.000€ te Bujqësia, por është marr vendim të barten 50.000€. sa i përket subvencionimit te Shërbimet Publike, shërbimet e varrimit paguhen prej subvencioneve, jo nga mallrat dhe shërbimet. Te Nazimi e përmendi diferencën e planifikimit dhe realizimit, është mirë me i analizuar edhe më thellësisht pak e analizon jep vlerësime konkrete, por për mua në këtë drejtim nuk ka të bëjë me projektet që i financon ministria as nuk mundem të kthehem në projektet që u përmendën: Autostrada, Impianti e projekte tjera, prerja e madhe që u tha prerja e madhe ka ndodhur me 31.12.2021, ku thuhet se janë 11.34.000€ borxhe dhe tjetra që janë 15.000.000€ procedura gjyqësore, kjo është prerja e madhe një tjetër prerje edhe më e madhe edhe dy që realisht janë bërë është raporti i auditorit të brendshëm që e ka bërë punën dhe e ka vlerësuar gjendjen se çfarë është e prerja më e madhe është nga Auditori i Jashtëm e që raportin e tyre e keni tash para jush i cili ju tregon saktësisht se si është situata. I keni 12 të gjetura të auditorit të cilat flasin për të gjitha shqetësimet që ju po i ngritni, impianti është temë qe 10 vite dhe nuk është nisur sot, pse nuk po niseni te problemet e shpronësimeve që janë te ky projekt është vlera 28.000.000€ dhe ju nuk jeni marr me shpronësimet e asaj pjese te fshati Uglar që projekti me nis sot. Banka botërore e ke si kusht që Komuna e Gjilanit me i krye shpronësimet me i paguar shpronësimet dhe me fillua me implementimin e projektit.

**Bajram Isufi** – lidhur me rritjen e buxhetit në drejtorinë e Bujqësisë dhe Pylltarisë, qe një muaj e gjysmë që ka filluar shndërrimi i tokës bujqësore në tokë ndërtimore, e cila vjen nga drejtoria e Urbanizmit, duke u bazuar në Planin Zhvillimor Komunal dhe pëlqimet të cilat i jep për ndërtimet e qytetarëve, prandaj është rritur buxheti prej 18.370€, ndërsa të planifikimi për këtë vit ju e dini shumë mirë se 190.000€, kanë qenë ndërsa 50.000€, i ka aprovuar Kuvendi, kurse propozimi i juaj edhe për 50.000€ mbeten në të ardhmen, nëse ka mundësi të barten.

**Avdyl Aliu** – nënkryetare, ne të inkurajojmë si grup për me ba punë të mira dhe vazhdo me ba punë të mira dhe do te kesh mbështetjen tonë, ajo që ke thënë është se segmenti i parë deri në fshatin Shillovë ka me u krye deri me 10 korrik 2022, segmenti i parë nuk është vetëm 1 korse, aty janë 4 korse, aty ndoshta e ke pasur në mendje vetëm njërën korse, po ju keni thënë për të dyja. Dhe nuk është kryer asnjëra deri në fund është qit asfalti nuk janë qit skajoret punët e betonimit nuk janë të kryera që po thoni janë rritur çmimet, projektet janë të njëjta me BERZH-in që janë 2 rrugë: rrugën e Prishtinës dhe rrugën e Kllokotit, i njëjti problem është edhe në Prizren edhe në Ferizaj, punohet te ne, nuk punohet, pse s’punohet, duhet kryetari të bëjë presion te autoritetet, qëllimi ynë është më ju shty juve me bo presion atje me u krye punët.

Te impianti për me hy në sistem të Bankës Botërore, ne duhet ta kemi vendimin për shpronësim të tokës dhe ne kemi nxjerr vendim për shpronësim të tokës, janë shpronësuar afërsisht nja 2 hektar për këtë projekt që vlera e tyre afërsisht është 600.000 apo 700.000€, tani ju duhet me e krye këtë pagesë edhe me hy në program, ju duhet t’i paguani borxhet që i kemi lënë ne, edhe ne i kemi paguar borxhet që dikush i ka lënë në të kaluarën. Është shumë normale me punuar me borxhe, nuk ka dikush që punon pa borxhe. Asnjë komunë në Kosovë nuk është që nuk ka borxhe, të gjitha komunat kanë borxhe.

Te lejet ndërtimore the se janë 2 apo 3 kompani që po presin me marr lejen ndërtimore, kur keni ardhur me shpejtësi me e anuluar Rregulloren për leje të përkohshme, ju keni anuluar mundësinë për me u pajisur me leje të përkohshme, leja e përkohshme ka qenë ekskluzivisht për kompaninë e madhe për me i pasur brendet në Gjilan, jo qytetarët të shkojnë në komuna tjera me i pa brendet.

Te gjobat, gjobat thaese janë bartur gjobat kanë vetëm 15 ditë me u paguar.

**Ramiz Ramadani** – unë po dua me ju rikujtua që me datë 31.03.2022, ka qenë propozim i qeverisë komunale që 50.000€ nga mjetet e të hyrave vetanake të barten në drejtorinë e Bujqësisë, propozimi ka qenë i imi 190.000€ ka qenë buxheti i planifikuar unë kam kërkuar që minimalisht të barten 100.000€ për shkak të gjendjes së rëndë i pari që më ka mbështetur jeni ju drejtor ai propozim ka dal në votim dhe është votuar në mënyrë unanime nga të gjithë ju sugjeroj që t’i shikoni transkriptet, korrigjoni deri të hënën edhe unë i nxjerr se besoj se i kam edhe në shtëpi kjo nuk guxon në këtë mënyrë me kaluar sepse është një vendim i Kuvendit.

**Riad Rashiti** – te shpronësimet është e vërtet se keni marr vendim për shpronësim për tokat, për ndërtimin e impiantit, sot jemi në një moment tjetër Banka botërore kërkon që të bëhet pagesa, ne sigurisht që e kemi prioritet për me e bërë pagesën. Problemi është se pronarët nuk janë pajtuar me vlerat që ju i keni bërë shpronësimet, ju keni bërë vendime, por pronarët nuk janë pajtuar me vlerën e ofruar për kompensim. Drejtori i Kadastrit dhe unë këto ditë jemi duke u angazhuar që këto ditë të gjejmë një model, një rrugë ligjore që komuna me i rezervuar mjetet për mos me shkua pagesat e vendimeve përmbaruese, kjo mundet me ndodh vetëm me ministrinë për me i dhënë garancinë Bankës Botërore që këto mjete Komuna e Gjilanit i ka për shpronësime, deri sa projekti të fillon në mënyrë që mos me shkua përmes përmbaruesve dhe gjykatave.

Te rruga e Shillovës, unë e di z. Avdyl se bash te prona e juaj aty ka ndodhur një ndryshim i projektit, rrethi ka ndryshua edhe ajo është arsye për vonesë sikur të kish qenë mirë projekti unë besoj se nuk ka pasur nevojë me ndryshua tash edhe me u korrigjua edhe me u vonuar projekti.

**Avdyl Aliu** – për shpronësimin te impianti, banorët janë pajtuar me çmimin dikush ju ka thënë banorëve ankohuni se çmimi është i ulët dhe tash ne ju rritim çmimin juve se jemi na tash në pushtet edhe ju paguajmë më shtrenjtë, kjo është më se e vërtet, e dimë se kush është me emër dhe mbiemër ,ju nuk jeni drejtor. Sa për projektin atje të rruga e Shillovës, është fakt se unë i kam dy prona atje është planifikuar është projekt i miratuar, projekti ka filluar vitin e kaluar, projekti është vonuar shumë sepse ministria e ka projektuar pa infrastrukturë nëntokësore, Komuna ka intervenuar së bashku edhe me bizneset atje dhe ka kërkuar që të parashihet në projekt edhe pjesa infrastrukturore. Edhe ajo është vonua, po kur ka filluar edhe është punuar edhe tani duhet me vazhdojmë të punojmë.

* 1. Raporti i Auditimit për pasqyrat financiare vjetore të Komunës së Gjilanit për vitin 2021

**Riad Rashiti**- unë besoj se të gjithë e keni marr raportin e Auditorit të jashtëm në pika të shkurta dua ta shpjegoj atë që e thonë auditorët, ku kisha dashur që të them se njëjtë ka ndodhur edhe në vitin 2007, që raporti i Auditorit i kualifikon pasqyrat financiare vjetore, është një vlerësim negativ serioz që i epet financave për vitin 2021. Kjo ka ndodhur dy herë qe 20 vite 2007 dhe 2021, ky është një opinion shumë i keq kemi të bëjmë me detyrimet kontingjente, borxhet që janë në vlerë prej 14.427.529€, ku janë të mbi vlerësuar në vlerën prej 301.000€ është bërë keq klasifikimi nëpër kategori të ndryshme ekonomike që kanë ndodhur në pasqyrat financiare të vitit të kaluar. Këtu ka shumë projekte, shumë kontrata që janë auditu kanë marrë natyrisht mostra të ndryshme për t’i audituar procedurat dhe mënyrën e shpenzimit të parasë publike, në vend që të ketë zvogëlim të rekomandimeve të Komunës së Gjilanit nga viti në vit fatkeqësisht kemi pasur rritje të rekomandimeve dhe kemi pas rritje të madhe të vërejtjeve që i ka gjetur auditori. Janë 12 të gjetura dhe konstaton se ka pasur shkelje procedurale, shkelje ligjore qoftë në aspektin e kontraktimit të projekteve, qoftë në aspektin e procedurave të prokurimit, në mënyrën e pagesës për faturat e cekura kisha dashur që fillimisht për 12 të gjeturat, pastaj secili nga ju mund të jap vlerësimin tuaj.

Si gjetje e parë është konstatuar që Komuna e Gjilanit, nuk i ka prezantuar saktë detyrimet kontigjente në pasqyrat financiare vjetore, kjo sigurisht ka ndikimin negativ, sepse ndikon te palët e interesit

Keq klasifikimi i shpenzimeve në kategoritë ekonomike ku prej subvencionit janë paguar mallra dhe shërbime apo prej mallrave dhe shërbimeve janë paguar subvencione.

Si e gjetur tjetër është procedimi i gabuar i zyrës së prokurimit, kanë qenë dy procedura të zyrës së prokurimit, është dashur edhe proceduar e tretë për shkak të keq menaxhimit të projekteve

E gjetura tjetër është te kalimi i kontratës publike kornizë në disa raste. Rregullimi dhe hapja e rrugëve të rendit të tretë, pastrimi i lumenjve, largimi i deponive të egra,ka pasur 72.000€ tejkalim.

Ka pasur edhe te subvencionimi i OJQ-ve publike

E gjetura tjetër është pagesa ë shërbimeve për punë të pa kontraktuara.

E gjetura tjetër Mangësi lidhur me marrëveshjet për shërbimet të veçanta;

E gjetura tjetër është inicimi i projekteve pa zotim të mjeteve që ka ndikuar në rritjen e borxheve, ligji e kërkon që së pari të bëhet zotimi i mjeteve, e pastaj të iniciohen procedurat.

E gjetura tjetër është mos verifikimi i plotë i pronave komunale.

E gjetura tjetër është vonesa në kryerjen e obligimeve të pa paguara. Vetëm për përmbarues këtë vit i kemi 250.000€ pa llogaritur shpenzimet e gjykatave.

E gjetur tjetër e Auditorit është edhe çështja e dobësisë së menaxhimit që ka të bëjë kryesisht me mos inkasimin e tatimit në pronë, sepse e dimë se shumë biznese dhe shumë qytetarë që kanë tatim në pronë nuk janë të rregullt në pagesat e tyre dhe kjo tregon se Komuna e Gjilanit nuk ka marr masa të mjaftueshme për ta rritur inkasimin dhe për ta realizuar atë që e ka obligim ligjor.

**Ismajl Kurteshi** **- Raporti i Auditimit për Pasqyrat Financiare Vjetore të Komunës së Gjilanit, për vitin 2021**

**Raporti i Auditorit për vitin 2021 prezanton shkelje nga më të ndryshmet që Komunës, gjegjësisht qytetarëve tanë, u kanë sjell dëme shumë të mëdha.**

**Po e filloj me konstatimin e auditorit që dëshmon se detyrimet kontigjente janë 14. 428.529 euro.**

1. **Shkelja e parë e identifikuar nga Zyra Kombëtare e Auditimit është:**

**Prezantimi jo i saktë i detyrimeve kontigjente në PFV.**

Si shembull janë marr katër padi të bëra ndaj Komunës, në vlerë totale prej 301.299 euro, të cilat ishin të regjistruara nga dy herë, në regjistrin e detyrimeve kontigjente.

**Të nderuar koleg,**

**ky manovrim paraqet falsifikim të dokumenteve zyrtare,** nga vetë zyrtarët e Komunës.

1. **Shkelja e dytë cilësohet si:**

**Keq klasifikim i shpenzimeve në kategori ekonomike.**

330.194 euro nga kategoria investime kapitale, Komuna kishte paguar për mirëmbajtjen teknike të objekteve komunale si dhe mirëmbajtjen verore të rrugëve në vlerë 181. 821 euro, të cilat sipas UA nr. 04/2019 MF, konsiderohen mallra dhe shërbime, ndërsa vlera prej 118. 693 euro ishin paguar për shpronësimin e tokave nga kategoria mallra dhe shërbime dhe komunali, si dhe 29.680 euro, nga kategoria subvencione për shpronësimin e tokave.

**Manovrimet e këtilla paraqesin shkelje flagrante të UA për klasifikimin e shpenzimeve**.

1. **Shkelja e tretë ka të bëjë me:**

**Përdorimin e gabuar të procedurës së prokurimit.**

“Komuna më 14 mars 2019, kishte lidhur kontratë në vlerë 871.173 euro, për ndërtimin e tregut të gjelbër.

Zyra e Prokurimit, më 22 Prill 2021 (tri vite pas kontratës së parë), ka lidhur **kontratë shtesë, në vlerë 509.177** euro, pas aplikimit të procedurës së negocimit, pa publikim të njoftimit për kontratë, duke iu **dërguar ftesë vetëm tre operatorëve** ekonomik, mirëpo, vetëm operatori që e kishte kontratën bazë e kishte dërguar ofertën edhe pse në këtë rast duhej të aplikohej kontrata e hapur. Ky projekt duhej të **përfundonte më 22 Korrik 2021,** mirëpoende nuk ka përfunduar”, edhe pse është përuruar nga ish Kryetari, më 28 Nëntor 2021.

**Kjo në praktik do të thotë kurdisje, dyfishim i shpenzimeve dhe afateve kohore, si dhe shkelje e Udhëzuesit për Prokurim Publik.**

**Tejkalim i kontratës publike kornizë, është njëra nga llojet më të shpeshta të shkeljeve.**

“Komuna, më 17 Dhjetor 2020, kishte lidhur kontratë publike kornizë, me çmim për njësi për rregullimin dhe hapjen e rrugëve të rendit të tretë, pastrimin e lumenjve dhe largimin e deponive të egra, në vlerë 240.000 euro. Komuna më vonë ka bërë tejkalim prej 72.000 eurove, edhe pse në këtë rast nuk vlen rregulla që lejon, tejkalim të kontratës për 30%.

**Kështu është shkel nenit 56 i Rregullores dhe Udhëzuesit operativ, ky është keq menaxhim, por nuk përjashtohet mundësia të jetë edhe keqpërdorim**.

1. **Shkelja e radhës ka të bëjë me:**

**Subvencionimin e OJQ- së pa bërë thirrje publike.**

Në emër të manifestimit” Flaka e Janarit 2021”, ish Kryetari i Komunës, me vendim të datës 23 prill 2021 (katër muaj pas përfundimit të “Flakës së Janarit”), e kishte subvencionuar Organizatën Joqeveritare “Vepro”, në vlerë 17.350 euro, pa bërë thirrje publike, ashtu siç kërkohet me Rregullore.

**Ky veprim paraqet privatizim të buxhetit të Komunës nga ish Kryetari, veprim ky i dënueshëm me të gjitha ligjet në fuqi.**

1. **Shkelje e rënd trajtohet edhe:**

**Pagesa e kryer për shërbimet e pa kontraktuara.**

Në kontratën publike kornizë: “Pastrimi i objekteve shkollore...” e nënshkruar, më 15 mars 2019, në vlerë 1.256.050 euro, auditori ka vërejtur se te pagesa në vlerë 37.958 euro, ishte përfshirë edhe pastrimi i 12 shkollave të cilat nuk ishin paraparë në kontratë. Vlera e paguar për pastrimin e këtyre shkollave është 29.688 euro.

**Kjo paraqet as më pak e as më shumë se, shkelje të rregullave dhe udhëzuesit operativ për prokurim publik.**

1. **Shkelja e radhës paraqet:**

**Mangësi në lidhje me marrëveshjen për shërbime të veçanta.**

Komuna në vitin 2021 kishte angazhuar **103 persona** me marrëveshje për shërbime të veçanta. Auditori ka konstatuar se Komuna nuk kishte zhvilluar procedura të prokurimit publik për angazhimin e tyre.

**Kështu jo vetëm se është shkelur neni 84 i Ligjit për zyrtar publik, por edhe janë keqpërdorur fonde të Komunës për blerje votash për zgjedhjet lokale.**

1. **Shkelja në vijim ka të bëjë me:**

**Mosrespektimin e hapave për procedimin e pagesave sipas rregullave.**

Nga 68 mostra të provuara, në 13 raste , në vlerë 429.710 euro, për investime kapitale dhe 13 raste në vlerë 482.287 euro për mallra dhe shërbime, nuk janë respektuar procedurat për kryerjen e pagesave.

**Kjo paraqet shkelje të rënd të nenit 22 të Rregullores Financiare nr. 01/2013 MF**.

**Edhe manipulimi me definimin e sasive në kontratat publike kornizë është shkelje serioze.**

Te pagesa në vlerë 54.645 euro, e kontratës publike kornizë, “Sanimi dhe mirëmbajtja e ndriçimit publik në qytetin e Gjilanit” e datës 20 dhjetor 2018, në vlerë 181.796 euro, është identifikuar tejkalim i sasive në 15 pozicione, në vlerë 25.301 euro, në krahasim me sasinë e kontraktuar.

**Me këtë rast është shkelur Ligji i Prokurimit Publik 04/L-042 dhe Rregullorja bashkë me UA për Prokurim Publik.**

1. **Falsifikimet gjatë regjistrimit të pasurive kapitale, është edhe një shkelje e ekzekutivit gjatë vitit të kaluar.**

Pasuria në vlerë 174.500 euro, për shpronësim të tokës, në regjistrin e pasurisë, figuron në klasën e pasurive **investimet në vijim**, edhe pse kjo duhet të regjistrohet në regjistrin e pasurisë **toka**.

Pagesa në vlerë 120.000 euro dhe 16.528 euro për mirëmbajtjen verore të rrugëve, si dhe pagesa në vlerë 42.264 euro për mirëmbajtje teknike të objekteve, ishin regjistruar si pasuri kapitale.

**Edhe kjo dezinformatë paraqet falsifikim të dokumenteve zyrtare.**

1. **Shkelja e fundit e evidentuar nga auditori në këtë raport është:**

**Vonesa në kryerjen e obligimeve të papaguara.**

Në 13 raste Komuna, obligimet financiare ndaj shpronësimeve në vlerë 4.373.191 euro nuk i kishte paguar edhe pse afati për pagesë ishte 24 muaj.

Kjo dukuri paraqet jo seriozitet, papërgjegjshmëri dhe dëmtim të imazhit të Komunës.

Për shkeljet që kanë ndodhur në Komunën e Gjilanit, në vitin 2021 dhe vitet pararendëse, mund të flitet për orë të tëra, edhe pse në këtë raport nuk janë përfshirë të gjitha shkeljet, keqpërdorimet e falsifikimet. Megjithatë vetëm këto shkelje e keqpërdorime që u përmendën këtu sot, mjaftojnë për të ngritur padi në prokurori, nëse prokuroria nuk vepron eksoficio, kundër zyrtarëve që shkelën ligje e procedura, atyre që falsifikuan dokumente për përfitime personale e grupore dhe keqpërdoruesve të identifikuar nga Zyra Kombëtare e Auditimit.

**Gentrit Murseli** – e dëgjova me vëmendja fjalimin prej fillimit e deri në fund, nuk është hera e parë unë dhe profesoresha Mimozë, kemi qenë edhe në mandatin e kaluar këshilltarë, unë edhe gjatë vitit 2019 dhe 2020 e kam marr fjalën kur ka qenë në pyetje raporti i auditimit, sidomos gjatë vitit 2020 kur në atë kohë ka qenë në opozitë PDK edhe LVV, unë e kam gjetur edhe procesverbalin paraprakisht për me ju treguar se unë e kam sqarime në atë kohë ka qenë Bardhyl Syla prej qeverisjes për me mbrojt raportin e Auditimit edhe në atë kohë ka qenë një vendim i përsëritur për pagesat e OJQ-ve dhe mundem me thënë se kam qenë aktiv në atë periudhë kohore si anëtarë i qeverisjes në çështjet që unë kam pasur nevojë për informacione shtesë. Edhe këtë raport e kam lexuar në momentin që raporti i Auditimit bëhet publik dhe në përfundim shfaqet në opinioni publik në këtë rast i kualifikuar dhe të gjitha të gjeturat në ketë rast të gjeturat e tyre është mirë me e cek edhe një rast të cilën nuk mundeni me e mohuar sepse është politike në vitin 2021 kemi ndryshim të personit i cili udhëheq me zyrën e Auditorit të Përgjithshëm. Ka ardhur në krye të zyrës zonja e respektuar Vlora Spanca, Vlora Spanca është motra e Valbona Mehmetit e cila është këshilltare e Kryeministrit Kurti, tash në aspektin e prizmit politik e dimë që në vitin 2021, ka pasur tendencë pasi që LVV, ka pasur shumë pak komuna në udhëheqje që auditori me qenë shumë i përpiktë dhe çdo gjetje që e ka në nivel lokal me pas mundësin që me i evidentua. Edhe unë absolutisht nuk jam kundër këtu, po dua të them që në këtë rast ka pasur tendencë që domosdoshmërisht me pas gjetje kjo është krejt në rregull, po cili është aspekti negativ i cili tash mundet me ju kushtuar juve, se në atë periudhë kohore keni dashur që domosdoshmërisht me pasur zgjedhje. Po e dimë shumë mirë që e tha edhe drejtori se prej vitit 2007 të gjitha auditimet kanë qenë pozitive dhe përmes auditimeve të mira ne kemi fituar edhe grante dhe këto grante i kemi shfrytëzuar në të mirë të qytetarëve. Unë e kam një kërkesë për grupin e këshilltarëve të LVV-së, qe 6 muaj edhe nëpërmjet të komitetit për Kulturë, Rini dhe Sport, ka pas pyetje ka pas kërkesa ka pasur edhe vërejte ku unë mundem me jua evidentuar gjetjet edhe shkeljet që i bënë kjo drejtori, dhe unë nuk e kuptoj pse nuk bëheni aktiv për çështjet që janë në nivelin lokal, e kur po bëhet fjalë tani për buxhet unë e kam fjalën vetëm për buxhet edhe kam me e përmendur vetëm një rast: jemi në muajin korrik ku e shoh një far mobilizimi të Vetëvendosjes për me e kundërshtuar dhe për me e qit në pah se çka ka ndodhur në vitin 2021, kjo është prapë në rregull, pse nuk po merreni me veten që jeni në qeverisje tash e 6 muaj qysh po mundeni me lejuar që në muajin korrik të vitit 2022, me nënshkru kontratë me një organizatë për me bërë aktivitete në qershor, nëse komuna tash e nënshkruan një kontratë për me zhvillu aktivitete në qershor është e çuditshme.

**Ismajl Kurteshi** – kjo nuk është pjesë e raportit nëse nuk ke diçka rreth raportit të lutem shko në vend.

**Gentrit Murseli** – qysh e keni analizuar raportin e Auditorit të përgjithshëm me analizuar edhe vendimin tash.

**Kushtrim Kadriu** – në pjesën hyrëse të raportit Auditorit shkruan se Komuna e Gjilanit i ka 14.427.529€ borxhe, nuk e di se cila është shuma e Borxhit ku Kryetari e thotë në media se diku 30.000.000€ janë borxhe, dikush 15.000.000€, dikush 9.000.000€, është krijuar një amulli e madhe në këtë qytet që nuk është duke e ditur as kush më sa janë borxh.

**Muhadin Haziri** – e monitorove seancën e Kuvendit tamam në rolin e gjykatësit dhe në fund nuk ja lidhe askund fundin e kësaj pune. Dhe nuk po e dimë se ish qeverisja, a po dënohet me vdekje apo po mbetet në liri. Sa i përket Raportit të Auditorit të Jashtëm, ne e dimë të gjithë se secila komunë secili institucion që i përket sektorit publik, ka me ju nënshtrua një auditimi të pavarur, në këtë rast të gjeturat e auditorit që janë të përshkruara nuk janë vetëm të kësaj periudhe, po që trashëgohen shumicën e rasteve në këtë rast neve na intereson vetëm Komuna e Gjilanit, unë besoj se secila drejtori e ka pasur periudhën e caktuar deri në draft raportin që ta raporton të gjeturën që e ka paraqitur në draft Auditori. Tash e kemi një raport final sigurisht që raportet e Auditorit kur ta marrin titullin final ato nuk është mirë të interpretohen, po edhe nëse opinioni i auditorit ka paraqitur shkeljet sigurisht që edhe organi gjyqësor apo prokurial e kanë obligim të merret vet. Tash u paraqit këtu se është keqpërdor për blerje të votës, ne nuk kemi nevojë t’i themi këtu është adresa e paraqet një kërkese për kallëzim penal e qet me emër cila drejtori ku ka keqpërdor. E potencuat sidomos te Shërbimet Publike qofshin rrugë të rendit të tretë apo qysh do ta quajmë një duhet ta dimë se kush do që është në rolin ekzekutiv nganjëherë ndoshta lejohet edhe që të tejkalohet shuma. Pse, sepse gjatë muajve të stinëve të vitit mundet me pas reshje komuna, normal që ka me u dënua përmes operatorëve. Ky raport i Auditorit është normal në aspektin ligjor që të sillet edhe në Kuvend, po kjo është edhe një barrë dhe është edhe një tregues për qeverinë që tani t’i marrim ato rekomandime edhe bashkërisht t’i tejkalojmë këto situata

**Ismajl Kurteshi** – të gjitha ato që i kam prezantuar janë të prezantuara nga raporti, nëse e gjen një element që nuk është në raport, atëherë thuaje cili është ai element dhe mund ta diskutojmë se çka ka me ndodhur më tutje me këto shkelje e keqpërdorime, kjo ka me u m ‘varë nga prokuroria, por unë personalisht jam që ta merr dënimin e merituar secili që shkel Ligjin dhe keqpërdor, ndash të jetë i LDK apo LVV apo PDK apo edhe i subjekteve tjera kushdo që të jetë.

**Besnik Shala** – me të vërtet nuk po di kah me ja nis kaq shumë të gjetura ka raporti i Auditorit, na nevojitet shumë kohë për me detajuar në mënyrën si duhet.

Raporti i Auditorit për vitin 2021, ka gjetur se të gjitha që kanë filluar nuk janë zotuar mjetet. Duke e ditur se ne si qeverisje qe 6 muaj i kemi 23 projekte të cilat janë në proces dhe mjetet janë të zotuara kjo tregon se jemi serioz në punë dhe pa i zotuar mjetet nuk fillon asnjë projekt.

Kontrata e Publike Kornizë, pastrimi i objekteve shkollore në Komunën e Gjilanit me datë 15.03.2019, në vlerë prej 1.200.560€, është identifikuar pagesa prej 37.985€, ku thotë se 12 objekte shkollore nuk kanë qenë të parapara në kontratë, vlera e pagesës ishte 29688€, kjo len për të dyshuar shumë te komisioni i matjeve të objekteve komunale kemi vërejtur se te çdo objekt e cila është pronë e komunës ka pas tejkalim edhe në matjen e objekteve të komunës. Po filloj nga drejtoria e Shëndetësisë dhe Mirëqenies Sociale, ku gjetjet sipas neve dallimi është rreth 400 m2 më shumë se sa gjendja faktike.

Te drejtoria për Kulturë, Rini dhe Sport , është dallimi 1300m2

Te objekti i Muzeut, dallimi është 400 rreth 450m2

Objekti i Bibliotekës së qytetit është rreth 2000m2

Pastrimi i objektit të Hendikosit është rreth 400m2. Me të vërtet është një dallim shumë i madh me vlerën reale me atë të gjetur sipas kontratave që i kemi trashëguar. Një pjesë tjetër e shpenzimeve tregon se gjatë vitit 2021 shpenzimet e valës kanë qenë 2931€, kurse gjatë vitit 2022, dallimi është 976€ ky është një dallim thuajse 50% ka shpenzime ma pak se që ka pasur më herët.

Janë hapur puse te FSK-ja, kinse për krizën emergjente për ujë a janë funksionalizuar ato puse. Te kontrata e pastrimit të objekteve ka qenë edhe zyra për Komunitete dhe Kthim, ku dihet fakti se në vitin 2018, ku dihet se kjo pronë nuk ka qenë pjesë e objektit të soliterit, kurse në kontratë është e paraparë edhe kjo zyre. Keni paguar qira prej muajit të kaluar 5520€ për objektin që nuk e keni shfrytëzuar kurrë. Edhe kërkoj nga ju si grup të LDK me e thirr një konferencë edhe me i thënë këto të gjetura të Auditorit të Përgjithshëm.

**Bujar Nevzati** – Raportin e Auditimit e kemi të gjithë përpara, por unë po mundohem të jem i shkurt sepse kam folur qe 8 vite për këto që janë sot këtu edhe që kanë qenë edhe më herët, po desha te Gentriti që e tha është politike po të them se Auditori në nivel të Kosovës e dimë të gjithë se është i zgjedhur profesional edhe në Komunën e Gjilanit, i kemi prej se unë e di dhe të njëjtit ka disa që janë të ri. Unë e di se nuk guxon Auditori me dal dhe me shkrua diçka që nuk është me dokumente komplete. Prandaj këto që i kam thënë për tetë vite dhe këto që po i them qe 6 muaj, dikujt po i ngelet hatri, pastaj janë arsyet për të cilat po dua me i lut drejtorët edhe këshilltaret e rijnë nganjëherë që po reagojnë, shikoni me vëmendje të gjeturat e Auditorit, se këtu janë të vërtetat e qeverisjes komunale të Komunës së Gjilanit edhe ato të mëhershmet po edhe këto këtu. Raporti ka shumë të gjetura t’u fillua me prezantimin jo të saktë të detyrimeve kontingjente, të planit financiar të veprimit pra zyrtarët tanë komunal kanë prezantuar detyrime kontingjente të cilat nuk kanë qenë të sakta, kanë bërë keq klasifikimin e shpenzimeve të kategorive ekonomike, kanë bërë përdorimin e gabuar të procedurës së Prokurimit, siç është fjala te tregu i gjelbër dy herë është marr këtu një vendim dhe na është thënë nga qeverisja se për 6 muaj do të zgjidhet problemi i tregtarëve te tregu i gjelbër. U bënë 4 vite edhe e keni prerë shiritin ende nuk ka filluar tregu me funksionuar. Te “Flaka e Janarit” e kemi pasur një debat bukur të ashpër prandaj edhe unë folsha sepse kam qenë dëshmitarë me një pjesë të madhe të këshilltarëve që janë këtu e dimë saktë se çka ka ndodhur me Flak të Janarit. Kjo është vërejtje edhe për drejtorët që janë tash. Mandatin e ri kur të ketë këshilltarë të ri, kanë me ju than sikurse po ju them unë dhe të tjerët. Prandaj kujdes në veprimet e juaja që i bëni, auditori ju ka gjetur shumë shkelje qeverisjes së kaluar edhe te urbanizmi e dimë se sa është paguar për leje ndërtimi vetëm në muajin e fundit dhe ka sot. Keni dal në konferencë për shtyp dhe keni thënë se qeverisja po i pengon ndërtimet e reja i pengon se duhet të ndjekin procedurat, pa procedura nuk guxon të punoj askush, ata që nuk e mendojnë të nesërmen japin dhe nënshkruajnë dokumente siç kanë vepruar më herët, ka pasur shkelje në prokurimin publik. Për të mos e zgjatur më shumë përpara jush i keni edhe të gjeturat e Auditorit, janë 103 persona pa procedura të prokurim publik. Prandaj po ju them jepni hapësirë që bashkërisht para Kuvendit të komunës të kërkojmë përgjegjësi nga drejtorët aktual. Kërkoj kujdes nga qeverisja aktuale, sepse shumë shpejt raporti i auditorit edhe për juve do të raportojë në vitin e ardhshëm dhe do të ballafaqoheni këtu me këshilltarët komunal.

**Avdyl Aliu** - më lejoni që në emër të grupit të këshilltarëve të LDK-së me marr pjesë në diskutim për misionin e mirë që do të duhej ta kishte zyra e Kombëtare e Auditorit të Përgjithshëm të Kosovës, e cila ka të bëjë me menaxhimin e shëdnosh financiarë në Administratë Publike, duke e analizuar këtë auditim pastaj duke e dhënë edhe vërejtjet edhe rekomandimet për të gjeturat në këtë mënyrë, pretendon me ndikua që në periudhën e pa skajshme mos me u përsëritur këto edhe në të ardhmen me u përmirësuar ato të gjetura edhe mos me u përsërit, e që është fakt se çdo auditim ka të gjetura asnjë auditim nuk është pa të gjetura, po me rëndësi është mos të persëriten. Kur e thash se këtë mision do duhej ta kishte e kisha ndërmend të them dyshoj se ky raport mundet me qenë i ndikuar edhe i porositur me dal me klasifikim të keq. E përmendi drejtori 2007, që i bie 14 vite më parë edhe PDK edhe LDK sa kanë qenë në qeverisja sa i përket aspektit të Auditimit, ka qenë mirë dhe ka pasur opinion të mirë gjithmonë më së miri ka qenë viti 2019 dhe 2020. Si ka mundësi që një komunë qe 14 vite më shërbyes civil të njëjtë që për 14 vite kanë punuar mirë, e në vitin e 15 po punojnë keq, nuk është vetëm Komuna e Gjilanit që ka dal keq i kam lexuar edhe komunat tjera, gati të gjitha komunat kanë dal keq. Mendoj se kjo ka ndodhur për arsye të ndryshimeve, që janë bërë në ZKA, kanë ardhur njerëz të ri dhe kanë sjellë me veti edhe kritere të reja dhe kjo është gjendja që nëpër komuna kanë dalur këto raporte nga viti në vit ndryshojnë të gjeturat e auditorit, te pasuesi 2 thotë se sipas opinionit tonë, përveç ndikimit të çështjeve të përshkruara në paragrafin për opinion t të çështjeve të shkruara në paragrafin për bazën për opinion të kualifikuar, pasqyrat financiare të Komunës së Gjilanit paraqesin një pamje të drejtë në të gjitha aspektet materiale në përputhje ndërkombëtare të kontabilitetit për sektorin publik sipas kontabilitetit bazuar në para të gatshme, kjo ka qenë e mjaftueshme për opinion të pamodifikuar. Te baza e opinionit të pa modifikuar është A1 detyrimet kontingjente, kjo vërejtje qëndron këtu është në pyetje një gabim teknik që e ka bërë një punëtor që e ka shkruar një shifër 301299, ky është një gabim teknik edhe zyrtarët janë njerëz të gjithë gabojmë në llogaritje apo të shkruara nganjëherë, kjo e gjetur është gabim teknik. gabimisht është rrit për 301299.

B1 komuna nuk ka bërë pagesa nga kodet adekuate kjo është vetëm një pjesë, pjesa tjetër ka të bëjë me thesarin te ekzekutimi nga kategoritë adekuate edhe thesari e ka bërë të njëjtën këtu kemi të bëjmë me një borxh të paguar nëse nuk gaboj me 30.12.2021. Edhe te bazat për konkluzion nuk ka mund të ketë bazë për këtë i kemi disa raste te kontrata kornizë dhe rregullimi dhe hapja e rrugëve të dorës së tretë pastrimi i lumenjve largimi i deponive u tha se është tejkaluar për 72.000€ gjithçka është në rregull kontrata kornizë është për 3 vjet nga 10% është e barabartë me 30% dhe ky 72.000€ është brenda 30%. Kjo lejohet sepse kontrata kornizë është për 3 vite.

Sanimi dhe mirëmbajtja e ndriçimit publik në qytetin e Gjilanit, janë bërë tejkalime në 15 pozicione edhe kjo është e gjetur, kjo nuk ka ndikuar në rritjen e shumës së kontratës shuma e kontratës është e njëjtë është rritur në sasi, kanë pas me u vendosur 10 poqa janë vendosur 15, të dyja që i përmenda po të ishin kështu besoni se menaxheri i projektit të komunës tash është dashur me qenë në burg. Komuna kishte paguar 296688€, për pastrimin e objekteve shkollore të cilat nuk ishin të parapara me kontratë kjo është e vërtet që janë paguar, po pse kjo është bërë me kërkesë të IKSHPK-së dhe Qeverisë për parandalimin e përhapjes së pandemisë Covid 19, kjo ka qenë urgjente virusi nuk ka prit procedura me zgjat.

Komuna, obligimet financiare ndaj shpronësimeve nuk i ka kryer brenda afatit të caktuar sipas vendimit për shpronësim, është e vërtet se nuk ka mundur me i përcjell, sikurse që nuk keni me mund me i përcjellë as ju vështirë është me e nxjerr një vendim dhe me e përcjellë me kohë ne jemi marr vesh me borxhli që me i shty nga pak borxhet nuk kemi mundur ta bllokojmë punën dhe e kemi bërë me rata.

Komuna ka angazhuar punëtor me kontratë për shërbime të veçanta, pa i respektuar procedurat e prokurimit publik, deri diku edhe kjo qëndron kjo është një diçka që edhe ju në të ardhmen keni me u përballur dhe jeni duke u përballur si qeverisje, tani ne e kemi bërë këtë për shkak të punëtorëve që janë të suspenduar, nuk janë në vendet e punës dhe ai numër i punëtorëve është dashur të plotësohet.

Komuna ka bërë subvencionimin e shoqatës 17350€, pa bërë thirrje publike në vitin 2021, kjo për shkak të gjendjes së pandemisë dhe ndryshimit të rregullave për shkak të situatës nuk ka qenë e mundur është menduar një kohë se a po mbahet “Flaka e Janarit” apo jo për shkak të pandemisë dhe në momentin e fundit është vendosur që të mbahet. Dhe kur është vendosur të mbahet është bërë në mënyrë të shpejtë, nuk ka pasur kohë, por komuna ka qenë afër me të gjitha kompanitë që kanë qenë në organizimet e Flakës së Janarit, për ndryshe çdo realizim i pagesave që është bërë në këtë rast në vlerë pre 17350€ dhe raporti financiar dhe ai narrativ për këtë rast janë paraqitur në Kuvend. Ju hiq pa kushte të pandemisë ju e keni bërë njëjtë tash këtë vit. Ka vërejtje në mungesë të stafit, kjo ka qenë e ndikuar tash prej suspendimeve ka qenë e ndikuar edhe nga pandemia, ka pasur raste këtu që janë deklaruar se janë të sëmurë kanë shkuar në deti veç kur i kemi par fotot në deti.

Ka pasur të gjeta dhe rekomandime për kinse moszbatim të planeve duke mos e marr parasysh hierarkinë e planit e para është PZHK tani PZHU është PRRU e tjerat me radhë, ka ndodh që kanë ardhur në antagonizëm një leje ndërtimore edhe me ligj është që ajo e nivelit të lartë është më e vlefshme d.m.th bazohet në atë të lartën dhe nuk është problem edhe kjo është një e gjetur. Për t’u vlerësuar fakti që thash rekomandimet nga viti i kaluar është vlerësim i auditorit që janë vlerësuar kënaqshëm, duke i marr parasysh të gjitha këto që i thash edhe me një angazhim shtesë edhe të kryetarit Hyseni, në këtë proces shumë lehtë kishim mundur të dalim me opinion të pa modifikuar, po këto që unë i thash mi dhënë pak shtytje kryetarit edhe komuna me i dhënë pak shtytje ndoshta edhe me ndikua pak në bazë të këtyre që unë i thash letë kishim mundur me e fituar opinionin e pa modifikuar i cili kish me ju shërbyer së pari qytetarëve të Gjilanit, qeverisjes dhe Kryetarit, pse kish me ju shërbyer qytetarëve, sepse në dhënien e grandit, pak më herët i kemi marr dy grande diku rreth 1.5.000.000€, në marrjen e grandeve tash merret parasysh raporti i Auditorit dhe me këtë raport shumë e vështirë është që të fitoj grande komuna e Gjilanit, për këtë arsye Kryetari është dashur të bëjë shtytje dhe jo me u kënaq me këtë, dhe me ardhur dhe me thënë shih se çka ka ndodhur, do ta shihni më vonë se çka është mos me i pas 1.5.000.000€ për me i përmbushur nevojat e qytetarëve.

Ne si Kuvend duhet të japim kontributin tonë, të gjithë duhet të punojmë edhe ne si këshilltarë me bashkëpunuar edhe me Zyrtarin Kryesor Financiar edhe me drejtorët edhe me Kryetarin edhe me drejtorët që këto rekomandime sa më shpejtë me i zhduk.

**Mimoza Kadriu Qerimi** – nuk desha t’i përsërisë vërejtjet që u folën nga parafolësit më nxitën këshilltarët e LDK-së për fjalimet që i bën, duke filluar nga Gentriti, unë e kuptoj se Gentriti ka qenë shumë aktiv edhe në qeverisjen e tij po gjithmonë ka bërë pyetje asnjëherë nuk ka dhënë vërejtje për gjërat që nuk kanë qenë në rrugull ajo që më nxiti ta marr fjalën ishte mënyra se si i gjejnë disa detaje që nuk qojnë peshë shumë u tha se kanë sjellë edhe kritere të reja unë po ju them se të njëjtat kritere kanë me qenë edhe për vitin 2022 dhe 2023 e tutje të gjeturat që janë të Auditorit janë të mbështetura në dokumentacion as kush nuk mund ta ndryshoj gjendjen për të mirë apo për të keq vlerësimet bëhen në bazë të dokumentacionit të ofruar.

Një prej rekomandimeve që vjen gati se çdo herë prej Auditorit është se komuna e ka bërë mbivlerësimin e pasurisë, pra duke i regjistruar pasurit që nuk i takojnë kategorive. Pas 4 muaj qeverisje Kryetari Hyseni ka lansuar problemin e pasurisë, janë matur të gjitha objektet dhe tani e kemi një pasqyrë më reale për të gjitha projektet që janë duke u punuar në Komunën e Gjilanit tash të gjitha janë në rregull sepse punët i kanë filluar pas zotimit të mjeteve. Po shpresojmë se për vitin 2022 auditori ka me pas shumë pak të gjetura duke e parë se Kryetari Hyseni ka filluar me ndryshime që nga fillimi i mandatit të tij.

**Riad Elezi** – për 12 vite kemi qeverisur mirë, tani kemi dal keq me kauza që sot po i flisni, i thatë të gjitha është prokuroria, vazhdoni me këto kauza keni ardhur në pushtet vazhdoni me punët e juaja pushtetin komunal e keni, grahni punëve.

**Gentrit Murseli** – në seancën e kaluar Bujari më ka thënë se në pikën pyetje përgjigje, kurrë ti nuk ke guxua me diskutu, e po dua të ju rikujtoj, se kur ju keni qenë në opozitë, kam qenë këshilltar komunal i qeverisjes dhe kam dal në foltore edhe kam kërkuar që pika pyetje dhe përgjigje me hy në rend dite, kjo nënkupton që mos me velejt 30 minuta për pyetje përgjigje, po me ju dhanë mundësinë anëtarëve të kuvendit me i dhënë mendimet e veta deri në fund.

Profesoreshë, është e vërtet se kam qenë shumë, po kur kam bërë unë pyetje kam bërë edhe koment kam bërë pyetje dhe nuk mundesh me ma mohuar këtë, sepse kemi qenë bashkë kolege dhe e din shumë mirë kam bërë pyetje për me nxjerr konkludime për çështjet që unë ndoshta nuk jam pajtuar, ka raste që unë edhe nuk i kam votuar nuk është kjo, për t’u krenuar po kjo tregon demokracinë e brendshme të Lidhjes Demokratike të Kosovës, ku vlerësohet nganjëherë edhe votimi ndryshe. E kjo tregon se jemi duke e bërë një opozitarizëm, çfarë jemi duke e bërë tash dhe kërkojmë mirëkuptim prej juve. Sa i përket çështjes së Auditorit unë e respektoj punën e tij e thash në fillim ka edhe të gjetura. Por ju nuk mundeni me ma mohuar se nuk ka pasur motiv politik, nuk mundesh me e mohu se nuk ka lidhje familjare në mes të këshilltares së Kryeministrit dhe Auditorës së Përgjithshme, është fakt se e ka motër, nuk po dyshoj në aspektin profesional, ka pasur të gjetura dhe e inkurajoj komunën me i përmirësua këto të gjetura.

**Ismajl Kurteshi-** nëse prezantimi i keqpërdorimeve është defekti i vetëm i Auditorit, unë e përgëzoj Auditorin edhe këtë vit edhe vitin tjetër, nëse i nxjerr në shesh të palarat e kujtdo qoftë.

**Besnik Shala** - u pajtova me Avdylin se sipas tij gjetjet e auditorit janë të vërteta dhe janë të sakta që janë ofruar këtu dy pozicionet që i përmendi

Te pozicioni 106 angazhimi i kamionit shportë me qëllim të caktuar vendosjen dhe largimin e flamujve dekorativ sipas kontratës janë bërë 15 orë, ky nuk mundet me qenë gabim teknik, janë 250 orë sipas gjetjes së Auditorit d.m.th kjo është 100% tejkalim.

Te pozicioni 114 dekorimi i drunjëve ekzistues natyror me lled shirit në situacion thotë 5800m2, kurse në kontratën janë 2900m2 mund të gabohet në tekst, në shifra nuk e besoj.

Sa i përket diskutimeve rregulloren e keni hartuar ju të nderuar e cila nuk lejon të flitet më tepër se 30 minuta 1 minutë ose dy minuta e ki replikën. Edhe një kërkesë tjetër e kam prapë për juve një kërkesë për seancë e keni bërë për ndërhyrje në bursa bëjeni edhe një kërkesë për seancë për ndërhyrje të Auditorit.

**Gresa Avdiu** – “Flaka e Janarit”, Kryetari i Komunës me vendim të datës 23.04.2021 ka subvencionuar OJQ Vepro në vlerë 17550€ më herët ju e thatë se është subvencionuar në prill për janar që nuk është e vërtet, me 31 janar ka përfunduar Flaka e Janarit në prill kanë mundur me dal mjetet, po nuk është subvencionua në prill ashtu si po thoni ju, unë e kam një vendim tjetër është data 21.04.2021, dy ditë para datës që është në raport të auditimit është subvencionuar e njëjta organizatë e që është për një projekt tjetër është për festivalin e shkollave të mesme nuk ka mundur e njëjta OJQ me u subvencionua për dy ditë për dy çështje të ndryshme, është mirë me qenë korrekt me thënë që në prill ka ndalur mjetet në llogarinë e organizatës, kurse në janar është bërë thirrja publike. Ne nuk i kemi dhënë mjetet në prill për me u bërë në janar, kurse ju mjetet i keni dhënë në korrik për me u bo në qershor projekti. Kjo është kontradiktore.

**Ismajl Kurteshi** – unë jam bazuar në materialin që e kam lexua, nuk e kam verifikuar materialin nëpër drejtori i kam besuar atij materiali që e ka dhënë Auditori, qëllimi im absolutisht nuk ka qenë as nuk është me manipuluar me opinionin, qëllimi im ka qenë me e prezantuar të vërteten, mundemi bashkë me e shikuar materialin edhe me pa të vërtetën, në raportin e Auditorit shkruan ashtu siç e kam thënë e vërteta nëse është ndryshe atëherë Auditori është përgjegjës.

**Mimoza Kadriu** – gjatë gjithë kohës në seanca Gresa ka bërë më së shumti zhurmë për OJQ-në Varg e Vi, duke thënë pse drejtori nuk po tërhiqet prej organizatës, kurse sa kanë qenë në qeveri kjo nuk ka dal me i thënë kryetarit të vetë pse po i subvencionon OJQ-të pa thirrje publike.

**Gresa Avdiu** – atëherë Mimozë, dua të jem shumë korrekte me ty në përgjigjen që e përmenda më herët me datën 21 prill është bërë e njëjta organizatë që unë kam bërë zhurmë prej janarit këtu që nuk është subvencionuar prej kryetarit Haziri, në atë kohë për shkak të konfliktit të interesit në atë kohë nuk është bërë, por është bërë pa thirrje publike, është subvencionuar edhe pse ka pasur konflikt interesi.

* 1. Propozim vendimi për themelimin e Komisionit të ankesave për shqyrtimin e ankesave kundër vendimeve të Komisionit vlerësues të ofertave

**Bekim Salihu** përbërja e këtij komisioni do të jetë: 2 anëtarë nga ekzekutivi, 2 anëtarë nga Kuvendi i Komunës dhe 1 anëtar nga shoqëria civile.

Bujar Nevzati propozoi në emër të PDK-së Ekrem Kryeziu;

Krenare Latifi Kqiku në emër të LVV-së propozoi Arbër Musliun;

Drenushë Maloku në emër të LDK-së e propozoi Riad Elezin;

Arianit Ibrahimi në emër të G+3 Emrah Ismailin;

Ardhmërie Jakupi Musliu – nga shoqëria civile e propozoi Fatmir Shurdhanin;

**Avdyl Aliu** – unë nuk kam propozim kryesues kështu që reni e donë që dy partitë e mëdha që janë në Kuvend me dhënë nga një kandidatë, mos të shkohet kështu kjo është praktik që kemi punuar gjithmonë d.m.th një e propozon LDK, një LVV, 2 ekzekutivi dhe një shoqëria civile sipas fuqisë në Kuvend 2 partitë e madha japin nga një kandidatë.

**Ismajl Kurteshi**- unë e kuptoj këtë, por nuk mund t’ia mohosh të drejtën këshilltarëve me propozua.

**Gentrit Murseli** -ne e patëm një konsultim shumë të shkurt me grupin, meqenëse po doni me ndryshuar një praktik që e kemi pasur më herët edhe kur i kemi pasur ne shumicën brenda Kuvendit.

**Ismajl Kurteshi**- ne po e respektojmë Rregulloren.

**Gentrit Murseli-** në emër të respektimit të Rregullores, ju po i bëni edhe disa veprime që nuk janë fare legjitime, po e shfrytëzoni rastin meqenëse e keni një votë më tepër, po doni t’i merrni dy anëtarë të këtij komisioni. Ne si LDK tërhiqemi nga propozimi ynë që e patëm më herët dhe po ju krijojmë mundësinë që ju në këtë rast me i pas dy anëtarë në komision. Po mos harroni edhe këtë po jua them në emër të LDK-së se shumë shpejtë ka me ardhur mundësia që keni me pasur nevojë për koordinim, bashkëpunim dhe mirëkuptim prej anës tonë këtë mbajeni në mend.

**Ismajl Kurteshi**- këtë do ta mbajmë në mend dhe pajtohem me ty plotësisht, mendoj se ju duhet të qëndroni aty ku jeni, po duhet respektuar votën edhe duhet respektuar Rregulloren edhe kur shkelen praktikat, fundi i fundit këto janë rezultate të ndryshimeve.

I pari që është propozuar është Ekrem Kryeziu kush është për

Për votuan 16.

Propozimi i dytë është Arbër Musliu kush është për Arbër Musliun

Për votuan 16.

Propozimi i tretë ka qenë për Riad Elezin, nuk po doni me votua, vetëm dua ta di që nuk po votoni.

Propozimi tjetër është për Emrah Ismaili kush është për;

S’ka vota.

Propozimi 4 ka qenë nga OJQ-të për Fatmir Shurdhanin, kush është për Fatmir Shurdhanin:

Për votuan 27.

Komisioni si tërësi të propozuar janë:

Valbona Bajrami; Elonë Zeqiri; Ekrem Kryeziu, Arbër Musliu, Fatmir Shurdhani

Komisioni ka votuar me 16 vota për, kundër nuk ka, të tjerat abstenime.

**Ismajl Kurteshi**- konstatoj se komisioni ka votuar me 16 vota për, komisioni për shqyrtimin e ankesave kundër vendimeve të Komisionit vlerësues të ofertave

* 1. Anulimi i Vendimit 01.Nr.016-46976 i dt.28.04.2022 mbi dhënien e pronës komunale në shfrytëzim me kohë të caktuar për raste të veçanta

**Bekim Salihu** – fillimisht ka qenë si dëshirë e KEDS-it me e regjistruar si pronë të tyre. Ne atë kërkesë e kemi refuzuar pastaj MAPL, na ka dërguar dokumentacion shtesë pasi që KEDS është refuzuar ne e kemi gjetur një formë tjetër ligjore për vendosjen e trafos procedurat janë duke u zhvilluar. DKA e ka bërë një kërkesë në DGJKP dhe në Urbanizëm dhe shumë shpejt kemi me e vendosur trafon për këtë arsye e kemi sjellë para jush anulimin e vendimit të datës 28.04.2022.

**Avdyl Aliu** – ka njerëz shumë punëtor në drejtori, janë ekspertë dhe duhet bashkëpunuar me ta dhe nuk vini te problemet, përndryshe e di rrjedhën e kësaj lënde si ka shkuar, të kisha rekomanduar bashkëpunim më të madh me stafin.

**Bekim Salihu** –nuk është në natyrën time që të flas për zyrtarët, ata zyrtarë janë të emëruar qysh herët dhe unë nuk i kam sjellë në drejtori, por përgjegjës për këtë është zyrtari shef i sektorit të pronës, ish drejtori i Kadastrit, ai është përgjegjës, që jemi tani në këtë pikë. Me rëndësi është gjetur një mënyrë tjetër ligjore dhe trafo ka me u vendosur.

**Avdyl Aliu** – nuk kishit ardhur deri këtu sikur t’i kishit kryer praktikat që ne i kemi përdorur më herët, po vet ke thënë që e ke përdorur praktiken e një komune tjetër, e që ka dal e dështuar. Prej pasluftës e këndej komunat tjera kanë marr praktika te ne.

**Ismajl Kurteshi**- tani është koha që të deklarohemi me votim për propozimin e drejtorit të Kadastrit, kush është për: Anulimi i Vendimit 01.Nr.016-46976 i dt.28.04.2022 mbi Dhënien e Pronës Komunale në Shfrytëzim me kohë të caktuar për raste të veçanta

Për, votuan 25 vota.

Kundër nuk pati

**Vazhdimi i Seancës datë 01.08.2022 ora 9:00**

**Arianit Sadiku-** të pranishëm janë 29 këshilltarë mund të vazhdojmë aty ku kemi mbetur me pikat e rendit të punës; fillimisht e kemi Raportin e Kryetarit të Komunës.

**Avdyl Aliu** – nuk mundemi me vazhdua, sepse diçka ka ndodhur në seancën e fundit që nuk është diçka shumë e vogël, Kryetari e lëshon seancën pa arsye edhe i len 35 këshilltarë komunal, është nënçmim i këshilltarëve komunal me dal nga seanca pa ndonjë arsye, ne të gjithë jemi përfaqësues këtu me i mbledhur votat e të gjithë përfaqësuesve, këtu dalin shumë pak vota më pak se sa që i ka Kryetari i Komunës, ne jemi përfaqësues të të gjithë qytetarëve të Komunës së Gjilanit, ne 35 që jemi këtu e përfshijmë të gjithë territorin e Komunës së Gjilanit, me na nënçmuar në këtë mënyrë se ku dua unë dal dhe kur dua unë vij, nuk është në rregull. Kryetari nuk e ka për obligim me ardhur në çdo seancë, Kryetari e ka obligim me ligjin për vetëqeverisje lokale nenin 58, ku parashihen të gjitha obligimet e kryetarit në një pikë të këtij neni thuhet se raportin që e ka për ta paraqitur para Kuvendit dy herë në vit e ka për obligim vetë me e prezantua para këshilltarëve të komunës. Nuk mundet me e delegua këtë te askush dhe e ka për obligim qe sa herë që ne e kërkojmë duhet të jetë prezentë në seanca, dhe me qëndrua deri sa të përfundoj seanca. Unë për të mos e zgjatur më shumë në emër të kolegëve të LDK-së dhe të partnerëve të opozitës për ta vazhduar seancën fillimisht Kryetari të kërkoj kërkim falje ndaj nesh që jemi këtu dhe pastaj të vazhdojmë me punë.

**Arianit Sadiku** – ndoshta edhe ju nuk i keni parasysh ose po doni me e eskalu situatën dhe po doni me e lëshuar pikën e Kryetarit, nuk është hera e parë kur bëhen pyetje e Kryetari jep përgjigje dhe ju nuk e leni me e përfunduar dhe fjalorin e përdorur në seancën e kaluar ta keni parasysh se është edhe vërejtje publike ndaj jush, por edhe për sjelljen e secilit prej këshilltarëve komunal ku nuk e ka të drejtën pa ja dhënë fjalën unë me bërë replikë.

Kështu që në rast se kërkoni diçka prej dikujt fillimisht duhet ta shikoni vetën ta kem parasysh nuk është seanca e parë edhe ndoshta nuk do të jetë e fundit, po shpresoj të jetë e fundit në qasjen e komunikimit dhe shprehjes së komunikimit në momentin kur dikush flet dhe të tjerët ndërhyn për me eskaluar situatën dhe me e prish rendin e ditës. Vetëm kujtoni kuvendet e kaluara sa ka pasur respekt kur dikush e ka pasur fjalën, jo me u bërë praktik në këtë mandat që çdoherë që Kryetari e merr fjalën me tentua me e ndërpre edhe mos me e lejua diskutimin deri në fund. Para se me kërkuar falje dikush merreni dhe shikoni vetën dhe mandej reflektoni dhe ju të tjerët në këtë rast. Kështu që vazhdojmë me pikën e rendit të ditës nuk po hapim diskutimet.

**Avdyl Aliu** – nuk vazhdojmë pa kërkim falje dhe e dyta nuk kam fye në seancën e kaluar, dy herë mu kanë faturua dy fyerje asnjëra nuk ka ndodhur nuk ka pasur ofendim as të PZHK-ja, as atë dit nuk ka pasur ofendim. Dhe kur në jetë nuk e ofendoj askënd.

**Arianit Sadiku** – në të dyja rastet kanë ndodhur janë incizimet.

**Avdyl Aliu** – edhe unë edhe kryetari kemi folur në anglisht.

**Arianit Sadiku** – anglishtja e jote dhe anglishtja e kryetarit dallon shumë, kështu që nuk kemi nevojë me hy në këto diskutime vazhdojmë me seancën dhe me pikat e mbetura.

Në mungesë të kuorumit seanca shtyhet.

**Vazhdimi i Seancës në datën 15.09.2022.**

Në seancë prezantuan 31 këshilltarë, munguan: Imran Haziri, Afërdita Balaj, Ajdini Laurant Shabani dhe Erëstina Isufi.

Përveç anëtarëve të Kuvendit në mbledhje prezantuan edhe Kryetari i Komunës Alban Hyseni nënkryetarja e Komunës Leonora Morina Bunjaku, drejtorët e drejtorive, mediat e shkruara dhe ato elektronike.

**Arianit Sadiku** po vazhdojmë aty ku kemi mbetur me pikat e rendit të punës.

**Bujar Nevzati** – unë kërkoj nga anëtarët e Kuvendit që t’i nderojmë me një minutë heshtje dy të rinjtë të cilët kanë ndërruar jetë njëri doktor e tjetri biznesmenë i njohur.

Kuvendi nderoi me një minutë heshtje dy të rinjtë e Komunës së Gjilanit; doktor Visar Huruglica dhe biznesmenin Basri Kqiku.

Për shkak të mospajtimeve në mes të subjekteve politike seanca u ndërpre. Kryesuesi i Kuvendit njoftoi të pranishmit se pikat e rendit të ditës do të debatohen në seancën e ardhshme të rregullt.

Procesmbajtësi Kryesuesi i Kuvendit

Mejdi Rexhepi Arianit Sadiku